08.02.2019 й. Имон асослари\n- Фев 04, 2019\nالحَمْدُ للهِ الذِي هَدَانا لِلإسْلاَمِ، وَأنْعَمَ عَلَيْنَا بِالإِيْمَانِ، وكَرَّهَ إِلَيْنَا الكُفْرَ والفُسُوقَ وَالعِصْيَان، والصَّلاةُ والسَّلاَمُ عَلَى سَيِّدِنَا وَحَبِيبِنَا مُحَمَّدٍ الذِي دَعَانَا إلَى التَّوحِيدِ وَالإيْمَانِ، وَعَلَى آلِهِ وَأَصْحَابِهِ الطَّاهِرِينَ وَمَنْ تَبِعَهُمْ بِإِحْسَان.\nМуҳтарам жамоат! Албатта, Исломнинг асоси ақида. Ақиданинг асоси эса Аллоҳ таолонинг биру борлигига имон келтиришдир. Энг аввало, қалбда ақида асослари ўрнашмас экан, шариат аҳкомларини бажаришдан фойда бўлмайди. Зеро, улуғ машойихларимиздан Сўфи Оллоёр айтганларидек:\n“Ақида билмаган шайтона элдир,\nАгар минг йил амал деб қилса елдир”.\nИмом Абу Мансур Мотуридий раҳматуллоҳи алайҳга кўра имон бу – тил билан иқрор бўлиш ва қалб ила тасдиқлашдир. Имон келтириш вожиб бўлган нарсалар қуйидагилар: 1. Аллоҳга 2. Унинг фаришталарига 3. Китобларига 4. Набийларига 5. Охират кунига. 6. Қадарнинг яхшиси ҳам, ёмони ҳам Аллоҳ таолодан эканилигига. 7. Ўлгандан кейин қайта тирилиш бор эканига ва ҳоказо ақоид китобларида келган нарсаларга имон келтириш.\n1) Аллоҳ таолога имон келтириш деганда Зотида, сифатларида, исмларида, феълларида, ҳукмларида Унинг ёлғизлигига, шериги йўқлигига имон келтириш тушунилади. Бунга доир Қуръони каримда бир неча далиллар мавжуд. Жумладан Аллоҳ таоло шундай деган:\nذَلِكُمُ اللَّهُ رَبُّكُمْ لَا إِلَهَ إِلَّا هُوَ خَالِقُ كُلِّ شَيْءٍ فَاعْبُدُوهُ وَهُوَ عَلَى كُلِّ شَيْءٍ وَكِيلٌ\nяъни: “Ана ўша Раббингиз – Аллоҳдир. Ундан ўзга илоҳ йўқдир. У ҳамма нарсанинг яратувчисидир. Бас, Унга ибодат қилингиз! У ҳар нарса устидан вакил (кузатувчи)дир” (Анъом сураси, 102-оят).\n2) Фаришталарга ишониш ақидамиз арконларидан биридир. Уларга имон келтириш Аллоҳ ва унинг расули тавсифлаганидек бўлиши керак. Яъни, уларнинг сифатлари ҳақида ҳадисда шундай дейилади: Оиша онамиз разияллоҳу анҳодан ривоят қилинган ҳадисда Расулуллоҳ саллаллоҳу алайҳи васаллам: “Фаришталар нурдан яратилгандирлар. Жинлар оловнинг тутунидан яратилгандир. Одам сизга васф қилинган нарсадан яратилгандир”, деганлар (Имом Муслим ривояти).\nФаришталар инсон кўзига кўринмайдиган, хизматдан чарчамайдиган, ғафлатда қолмайдиган, гуноҳ қилмайдиган, ўзларига буюрилган амрни сўзсиз бажарадиган ва яна бир қанча олий сифатларга эга бўлган зотлардир.\n3) Илоҳий китобларга имон келтириш ўша китобларнинг барчаси Аллоҳнинг каломи эканига ишонмоқликдир. Аллоҳ таоло Қуръони каримда шундай деган:\nآمَنَ الرَّسُولُ بِمَا أُنْزِلَ إِلَيْهِ مِنْ رَبِّهِ وَالْمُؤْمِنُونَ كُلٌّ آمَنَ بِاللَّهِ وَمَلَائِكَتِهِ وَكُتُبِهِ وَرُسُلِهِ\nяъни: “Пайғамбар (Муҳаммад) ўзига Парвардигоридан нозил қилинган нарсага (оятларга) имон келтирди ва мўминлар ҳам. (Уларнинг) ҳар бири Аллоҳга, фаришталарига, китобларига ва пайғамбарларига бирортасини ажратмасдан (ҳаммасига) имон келтирди...” (Бақара сураси, 285-оят).\nПайғамбарларга нозил қилинган илоҳий китоблар тўртта бўлиб, улар Забур Довуд алайҳиссаломга, Таврот Мусо алайҳиссаломга, Инжил Исо алайҳиссаломга, Қуръон Муҳаммад саллаллоҳу алайҳи васалламга нозил қилинган. Булардан ташқари баъзи пайғамбарларга “Саҳифалар” нозил қилинган бўлиб, уламоларимизнинг айтишларича, улар маълум варақлар бўлиб, китоб даражасига етмаган.\nИлоҳий китобларга имон келтириш Қуръони каримга имон келтиришнинг бир бўлагидир. У доимо башариятни Аллоҳнинг Ўзи ҳидоятга солиб турганини билдиради ва мусулмонларни ушбу китобларга аҳил бўлган халқлар билан яқинлаштиради. Шунинг учун Аллоҳ таоло Қуръони каримда:\nوَاعْتَصِمُوا بِحَبْلِ اللَّهِ جَمِيعًا وَلَا تَفَرَّقُوا\nяъни: “Ҳаммангиз Аллоҳнинг “арқони”ни (Қуръонини) маҳкам тутинг ва турли фирқаларга бўлиниб кетманг …”, (Оли Имрон сураси, 103-оят) деб марҳамат қилган.\n4) Аллоҳ таоло Ўз китобида номларини зикр қилган пайғамбарларга ва уларнинг исмларини ва ададларини фақат Ўзи биладиган набий ва расулларни юборганига ҳам имон келтирмоғимиз вожибдир. Пайғамбарлар омонатли, гуноҳдан маъсум зотлардир.\n5) Ислом ақидаси бўйича бу дунё инсон учун синов майдони холос. Асосий ҳаёт эса Охират диёридир. Аллоҳ таоло айтади:\nوَمَا هَذِهِ الْحَيَاةُ الدُّنْيَا إِلَّا لَهْوٌ وَلَعِبٌ وَإِنَّ الدَّارَ الْآَخِرَةَ لَهِيَ الْحَيَوَانُ لَوْ كَانُوا يَعْلَمُونَ\nяъни: “Бу дунё ҳаёти фақат (озгина) ўйин-кулгидир. Агар улар билсалар, охират диёригина (ҳақиқий) ҳаёт (жойи)дир” (Анкабут сураси, 64-оят).\nОхиратга, яъни қиёмат кунига ишониш имоннинг яна бир шартидир. Бу ҳақиқатни тасдиқ қилмаган инсон мўмин бўла олмайди. Қуръони каримнинг жуда кўп оятларида мўмин ва тақводорларнинг сифатлари зикр этилганида “ва улар охиратга ишонадилар” деб васфланади.\nОхиратга ишониш Қуръони карим ва ҳадиси шарифларда охират ҳақида келган барча нарсаларга: ҳамманинг тўпланишига (ҳашрга), номаи аъмолларнинг берилишига, кишининг савоб ва гуноҳлари ҳисоб қилинишига, мезонга (тарозуга), ҳавзга, сирот кўпригига, шафоатга, жаннат ва дўзахга, уларнинг аҳлларига ҳозирланган неъмат ва азобларга ишониш, демакдир.\n6) Аллоҳ таоло Қуръони каримда:\nإنَّا كُلَّ شَيْءٍ خَلَقْنَاهُ بِقَدَرٍ\nяъни: “Албатта, Биз ҳар бир нарсани ўлчов ила яратдик”, деган (Қамар сураси, 49-оят).\nЎзбек тилида “ўлчов” деб таржима қилинган сўз оятда “қадар” лафзи бўлиб келди. Уламоларимиз “қазо” ва “қадар”ни қуйидагича таърифлайдилар:\n“Қазо Аллоҳ таолонинг ҳамма нарсаларнинг келажакда қандай бўлишини азалдан билишидир”.\n“Қадар ўша нарсаларнинг Аллоҳнинг азалий илмига мувофиқ равишда вужудга келишидир”.\nТақдир азалда битилган эканлигига имон келтириш вожиб, дейилганда “ҳамма нарса Аллоҳ иродаси билан бўлса, у ҳолда бандага нима қолади?”, - деган савол пайдо бўлиши табиий.\nБу саволнинг жавоби икки қисмга бўлинади.\nБиринчи қисм — дунёдаги инсоннинг дахли йўқ нарсалар. Фақат Аллоҳ таолонинг қудрати билан бўлади. Мисол учун, инсон ақлининг ўткир ёки ўтмаслиги, гавдасининг турлича, ҳуснининг чиройли ёки ҳунуклиги, туғилиш вақти ва жойи, эркак ёки аёллиги ва шунга ўхшаш бир қанча ишлар борки, уларга инсоннинг ҳеч қандай дахли йўқ. Инсон бу нарсалардан “Нега қоматинг узун, ёки пакана”? ёки “Нима учун фалон куни туғилдинг, фалон куни ўлдинг”? деб сўроқ қилинмайди. Буларнинг ҳаммаси Аллоҳдан. Бу турдаги қадарга имон келтириш ҳар бир мўмин мусулмонга вожибдир.\nИккинчи қисм — инсон томонидан содир этилган иш ва амалларга боғлиқ. Буларда инсоннинг дахли бор, у бу ишларда ўзининг хоҳиши, ихтиёри ва ҳаракати билан иштирок этади. Масаланинг нозик жойи ҳам шу ерда.\nМусулмончиликнинг соф ақидаси эса Аҳли сунна вал-жамоа мазҳабида ўз аксини топган. Бу ақидага биноан, инсоннинг ихтиёрий амаллари Аллоҳ яратган нарсалар жумласидандир. Чунки дунёда Аллоҳ яратган нарсалардан бошқа нарса бўлиши мумкин эмас. Лекин бу инсон ўз ишини мажбур бўлиб қилади, яъни ҳар қандай ишни бажариб туриб: “Аллоҳ шуни хоҳлабдида шунинг учун қилдим, менда айб йўқ” дегани эмас. Чунки инсоннинг масъул бўлиб сўраладиган ишлари ҳам мана шу каби ўзининг амалига боғлиқ бўлган масалалардадир. Чунки инсон бир ишни амалга оширадиган бўлса, ўша ишни амалга ошириш учун икки нарсага боғлиқ бўлади. Биринчиси, уни амалга ошириш учун зарур бўлган омиллар. Иккинчиси, инсоннинг ўша ишни амалга ошириш учун йўналганлиги туфайли хоҳиш эгаси ҳисобланади. Ҳамда ана шу ихтиёри туфайли амалга оширган ишидан жавобгар бўлиб сўралади. Сўфи Оллоёр бобомиз бу ҳақда “Саботул ожизин”да қуйидагиларни айтганлар:\n“Ҳаромидин вале манъ этди бизни,\nБерибдур ихтиёри жузъимизни”.\nЯъни, Аллоҳ таоло бизларга ҳаромга қўл урмасликни буюрди, шунинг билан бирга жузъий ихтиёримизни ҳам ўзимизга берди.\n7) Қиёматда инсонларнинг қайта тирилиши бор эканига имон келтириш динимиздаги энг катта асослардан бири бўлиб, уни инкор қилган киши мўмин ҳисобланмайди. Қуръони каримнинг йигирмадан ортиқ ўринда қайта тирилиш кунига ишониш Аллоҳ таолога ишониш билан ёнма-ён зикр қилинган ва мантиқий жиҳатдан унинг ҳақ экани исботланган. Аллоҳ таоло шундай дейди:\nوَضَرَبَ لَنَا مَثَلًا وَنَسِيَ خَلْقَهُ قَالَ مَنْ يُحْيِي الْعِظَامَ وَهِيَ رَمِيمٌ قُلْ يُحْيِيهَا الَّذِي أَنْشَأَهَا أَوَّلَ مَرَّةٍ وَهُوَ بِكُلِّ خَلْقٍ عَلِيمٌ\nяъни: “У Бизга: “Чириб кетган суякларни ким ҳам тирилтира олур?”– деб, нақл келтирди-ю, (аммо) ўзининг (қандай) яралганини унутиб қўйди. (Эй, Муҳаммад!) Айтинг: “У (чириган суяк)ларни дастлаб пайдо қилган зотнинг Ўзи қайта тирилтирур. У турли хил яратиш(лар)ни билувчидир” (Ясин сураси, 78-79 оятлар).\nМуҳтрам жамоат! Тарихдан маълумки, илк пайдо бўлган фирқа ва оқимлар биринчи бўлиб ақида масалаларини бузиб талқин этганлар. Шунинг билан улар ўз томонларида бўлмаган мусулмонларнинг барчасини кофирга чиқариб, ўлдириш ҳалол деган қарашга асосланганлар. Баъзан гуноҳ ишларни қилган кишини ҳам мушрик ва кофирга чиқарган фирқалар ҳам бўлган.\nАҳли сунна вал-жамоанинг мотуридий йўналишига кўра имон зиёда ва ноқис бўлмайди. Балки, ҳар бир кишининг имони комил саналиши, тоат ва ибодат ёки гуноҳ-маъсият билан имоннинг айнан ўзи кўпаймаслиги ва камаймаслиги таъкидланади. Мисол учун, Аллоҳ таоло марҳамат қилиб шундай дейди:\nإِنَّمَا الْمُؤْمِنُونَ الَّذِينَ إِذَا ذُكِرَ اللَّهُ وَجِلَتْ قُلُوبُهُمْ وَإِذَا تُلِيَتْ عَلَيْهِمْ آَيَاتُهُ زَادَتْهُمْ إِيمَانًا\nяъни: “Мўминлар – Аллоҳ (номи) зикр этилганида – дилларида қўрқув бўладиган, оятлари уларга тиловат қилинганида – имонлари зиёда бўладиган кишилардир...” (Анфол сураси, 2-оят).\nимом Мотуридий мазкур оят ҳақида шундай дейдилар: “Қуръон оятидаги “имонлари зиёда бўлади” жумласи адад ёки айни имоннинг ўзида зиёдаликни билдирмайди, балки унинг нури, шарафи, фазилати зиёда бўлганини билдиради. Масалан “жамоат билан ўқилган намоз ёлғиз ўқилган намоздан йигирма беш баробар даражаси афзалдур” ҳадисида ҳам айнан намознинг адади зиёда бўлиши назарда тутилмаган, балки шарафи ва фазилати зиёдалиги назарда тутилгандир. Худди шу каби имоннинг амаллар жиҳатидан зиёда бўлиши ҳам унинг шарафи, фазилати, камоли зиёдалашишига далолат қилади. Амаллар имон жинсидан эмасдир, у иқрор ва тасдиқлашдан иборатдир” (Таъвилоту аҳлис-сунна).\nАллоҳ таоло барчамизни имон-эътиқодда мустаҳкам қилсин.\nИЛОВА: Оилавий ажрим ва унинг салбий оқибатлари ҳақида\nОила жамиятнинг бошланғич бўғини ҳисобланади. Оила тинч, мустаҳкам, ҳалол-пок бўлса, жамият ҳам осойишта ва фаровон бўлади. Минг афсуслар бўлсинки, сўнгги йилларда оилавий ажримлар кўпайиб кетди. Қуйида оилавий ажримнинг салбий оқибатларидан баъзиларини баён қиламиз:\nАжрашган эр ва хотиннинг ҳеч бўлмаганда обрўси тўкилиши. Эрга нисбатан “битта хотинни эплай олмади, яхши одам бўлганда аёли билан чиройли муомала қилиб яшар эди”, деган гап-сўзлар, аёлга нисбатан эса “эрининг хизматини қилолмади, яхши аёл бўлганида эрининг измидан чиқмасдан, муроса қилиб, тинчгина яшар эди”, деган қарашлар келиб чиқади. Ажрим оқибатида “боши очиқ” аёл ва “бўйдоқ” эркаклар пайдо бўлади. Бу ҳолат одатда жамиятда зино ва ҳаёсизликларнинг келиб чиқишига сабаб бўлиб, маънавий муҳитни бузилишига олиб келмоқда. Оқибатда баъзи “боши очиқ” ёшгина аёллар ноқонуний иккинчи, учинчи ва ҳатто тўртинчи хотинликка ҳам рози бўлмоқдалар.\nЎртадаги фарзандларни тирик етим бўлиб, сарсон бўлиши. Бечора фарзандлар ўртада сарсон ва саргардон бўлиб, нима қилишни билмайди. Отасига борай деса она норози, онасига борай деса ота рухсат бермайди. Отаси билан суҳбатлашса, “онанг ундай, онанг мундай” деганга ўхшаган гапларни гапириб болага онасини ёмонлайди ва ёмон кўрсатишга ҳаракат қилади. Онаси билан гаплашса, “отанг бундай, отанг ундай” деган гапларни гапириб болага отасини ёмонлайди. Натижада бола икки ўтни орасида қолиб, бир қанча машаққатларга дуч келади. Тарбияси бузилади. Ота-она ажрими аксар ҳолларда фарзандни ноқобил бўлиб вояга етишига сабаб бўлади. Афсуски, қаровсиз қолаётган, ота-онаси бор баъзи болаларни меҳрибонлик уйларига топшириш ҳолатлари ҳам учрамоқда.\nАжрашувчи икки ёшнинг ота-оналарининг машаққат чекиши. Ота-она орзу ҳавас қилиб, қанча меҳнат-машаққат ва қийинчиликлар билан фарзандини тўй қилиб: “Зиммамдаги вазифани бажардим, боламни оилали қилдим” деб энди эркин нафас олиб турган пайтда фарзандини оиласи бузилса, ота-онага моддий ва маънавий жиҳатдан қаттиқ зарба бўлади. Ота-она ва бошқа барча қариндошлар руҳий изтиробга тушади.\nОилавий ажримни мазкурлардан бошқа бир қанча зарар ва зиёнлари мавжуд. Бир оила бузилиши сабабли кўплаб мусулмонларнинг ўрталарида душманчилик пайдо бўлади. Шунинг учун ҳам Шайтонни энг хурсанд қиладиган иш - оила бузилишидир. Бу ҳақда ҳадисда шундай келади:\nЖобир розияллоҳу анҳудан ривоят қилинади: “Набий саллаллоҳу алайҳи васаллам: “Иблис ўз тахтини сув устига қуради ва ўз лашкаридан гуруҳларни юборади. Уларнинг энг кўп фитначиси, унга энг яқинидир. Бириси келиб “ундоқ қилдим, бундоқ қилдим” дейди. У бўлса “ҳеч нарса қилмабсан!” дейди. Кейин бошқа бири келиб “уни қўярда қўймай хотини билан орасини буздим” дейди. У эса ўшани ўзига яқинлаштириб “Ҳа! Балли! Қандай ҳам яхшисан!” дейди”, дедилар” (Имом Муслим ривояти).\nШундай экан, ҳар бир янги қурилаётган оилаларни тинч, бахтли-саодатли яшаб кетишига ҳар биримиз ўз ҳиссамизни қўшишимиз керак.\nИЛОВА: “Вақф” хайрия жамоат фондининг охирги ҳафтада амалга оширган ишлари ҳақида\n“Вақф” хайрия жамоат фонди томонидан 2019 йил 26-27 январь кунлари Андижон вилоятида “Меҳр-мурувват карвони” ҳамда “Сиз бизга кераксиз” хайрия тадбирлари ўтказилди. Ушбу тадбирларда 80 нафар ижтимоий ҳимояга муҳтож, имконияти чекланган ва боқувчисини йўқотган шахсларга озиқ-овқат маҳсулотлари, 18 нафар ногиронлиги бор шахсларга ногиронлик аравачалари, 580 нафар гапиришида ва эшитишида нуқсони бор имконияти чекланган шахсларга хайриялар қилинди. Мазкур тадбирларда жами 100 848 450 (юз миллион саккиз юз қирқ саккиз минг тўрт юз эллик) сўмлик товар ва моддий бойликлар хайрия сифатида тақдим қилинди.\nАллоҳ таоло Қуръони каримда шундай марҳамат қилган:\nقُلْ إِنَّ رَبِّي يَبْسُطُ الرِّزْقَ لِمَنْ يَشَاءُ مِنْ عِبَادِهِ وَيَقْدِرُ لَهُ وَمَا أَنْفَقْتُمْ مِنْ شَيْءٍ فَهُوَ يُخْلِفُهُ وَهُوَ خَيْرُ الرَّازِقِينَ\nяъни: Айтинг: “Албатта, Раббим бандаларидан Ўзи хоҳлаганига ризқни кенг қилур ва (Ўзи хоҳлаганига ризқни) танг қилур. Бирор нарсани (муҳтожларга холис) эҳсон қилсангиз, бас, (Аллоҳ) унинг ўрнини тўлдирур. У ризқлантирувчиларнинг яхшисидир” (Сабаъ сураси, 39-оят).\nМуҳтарам имом-домла! Бундан кейин ҳар доим келгуси жумада бўладиган мавзуни жамоатга эълон қилиб борасиз. Келгуси жума маърузаси мавзуси “ИЖТИМОИЙ ТАРМОҚЛАРДАН ФОЙДАЛАНИШ ОДОБИ” ҳақида бўлади.\n1747 марта ўқилди\nДругие материалы в этой категории: « 01.02.2019 й. Фиқҳий мазҳаблар – бирлик рамзи\t15.02.2019 й. Ижтимоий тармоқлардан фойдаланиш одоби »\nImon_asoslari.doc (892 марта юклаб олинди)\nImon_asoslari.pdf (1557 марта юклаб олинди)\nБу ўлка олимлари олдида бутун Ислом олами қарздордир...\nГарри Миллернинг Исломга кириши\nОилаларимиз тинч ва мустаҳкам бўлсин!\nФарзандингизни “ўлдириб” қўйманг...\nБухоро – дунёнинг 7 шариф шаҳридан бири\n26.04.2019 й. Амалларда ихлоснинг аҳамияти


24 октябрь куни Ўзбекистонда кутилаётган об-ҳаво маълумоти » Ўзбекистон янгиликлари – Zamin.uz\nРеспублика Гидрометеорология марказининг хабар беришича, 24 октябрь куни Тошкент шаҳрида ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 6-8 даража илиқ, кундузи 24-26 даража иссиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 3-8 даража илиқ, кундузи 22-27 даража иссиқ бўлади.\nБухоро ва Навоий вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 5-10 даража илиқ, кундузи 23-28 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 5-10 даража илиқ, кундузи 23-28 даража иссиқ бўлади.\nҚашқадарё ва Сурхондарё вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 7-12 даража илиқ, кундузи 23-28 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 3-8 даража илиқ, кундузи 20-25 даража иссиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 2-7, кундузи 13-18 даража илиқ бўлади.\nЯнгиликлар » Ўзбекистон » 24 октябрь куни Ўзбекистонда кутилаётган об-ҳаво маълумоти\n22:56 2 октябрь куни кутилаётган об-ҳаво маълумоти


Президентни қандай атайсиз?\nПариж суди Каримов "диктатор"ми, йўқми, деган саволни кўраётган бир пайтда бу саволни ўзбекистонликларга бердик.\nОтаси Ислом Каримовнинг шаънини ҳимоя қилиб француз журналисти устидан Лола Каримова -Тиллаева ёзган даъво аризасини Париж суди қондирадими-йўқми – бу тез кунда маълум бўлиб қолади. Француз журналисти Огюстен Скалбер кўплаб халқаро ташкилотлар қатори Ўзбекистон президентини “диктатор”, деб турган, баъзи нашрлар эса, “деспот”, деб турган пайтда ўзбекистонликларнинг ўзи Ислом Каримовга нима деб нисбат беради?\nГапни сал наридан – энг янги тарихдан бошлаймиз.\n“Қулупнай”, десак, кўз олдингизга қулупнай келади. Лекин “қулупнай”нинг олдидан “бир тоғора”, десак дарҳол Каримовдан олдинги раҳбар – Рафиқ Нишоновни эслайсиз.\n1989 йилги Фарғона фожиаси тўғрисида хабар бераётиб айтган гапи Нишоновга “Қулупнай”, деган лақабни ёпиштирди-қўйди.\n- Қулупнай деб айтиб юришарди. Нишоновни айтаяпман, деб эслайди Ўзбекистонда ҳокимият структураларида ишлаган Аҳмад ҳожи Хоразмий.\nҲожи аканинг фикрича, Нишонов янаям “осон қутулган”.\nЧунки ундан олдинги раҳбар - Иномжон Усмонхўжаевга халқ берган нисбат жуда хунук эди.\n- Усмонхўжаевни "сотқин" дейишарди. Ўрисларнинг сотқини, Москванинг сотқини дейишарди, дейди Аҳмад ҳожи Хоразмий.\nПешонаси шўр экан Усмонхўжаевнинг - машъум “Пахта иши”, айнан унинг раҳбарлиги даврига тўғри келган эди.\nМарказқўмнинг ўша даврдаги мафкура котиби Раъно Абдуллаева ўзига “ёпиштириб” олган ном ҳам ҳавас қилгулик эмас.\n- Мусулмонлар душмани дейишарди уни (Раъно Абдуллаевани),- деб эслади Аҳмад хожи Хоразмий.\nАслида, деб қўшимча қилди, Ҳожи ака, Раъно Абдуллаева мусулмонлар душмани эмас эди, у Москванинг буйруғини бажарган эди холос.\nБўлса бордир. Биз бугун буйруқ билан шахсий позиция ўртасидаги зиддиятни қандай бартараф этиш тўғрисида баҳс юритаётганимиз йўқ.\nИслом Каримовга ўтамиз.\nАндижонда, тингловчимиз Садирохун аканинг айтишича, президентни оддий халқ бир хил, амалдорлар бошқача атайди.\n- Президент тўғрисида гап кетганда, раҳбарлар “муҳтарам президентимиз” деб айтишади. Паст табақадаги амали йўқ оддий одамлар “Каримов” деб аташади. Масалан менинг амалим йўқда. Мен “Каримов” дейман. Мен ҳокимиятга борсам ҳам “Каримов” деявераман, ҳеч ким танбеҳ бермайди,- дейди Садирохун ака.\nЯхши экан, ҳеч ким танбеҳ бермаса, деб қўйдик.\nУмуман, бу масалада бутун Ўзбекистон бўйича “яхши”, дейиш мумкинга ўхшайди. Чунки Тошкент ва вилоятларда яшайдиган бошқа тингловчиларимиз оддий халқ президентни “Каримов” дейди, деди.\nНаманганликлар ҳам президентни “президент”, “Каримов”, деб аташади. Лекин бу ҳурматсизлик белгиси эмас. Улар президентни ҳар гал дуоларигаям қўшади, деб хабар қилди собиқ мухбиримиз Носир Зокир.\n- Яқинда бир йигитнинг муаммоси билан Тўрақўрғон районидаги қишлоқ фуқаролар йиғинининг раисининг олдига бордик. Ишларимизни битирганимиздан кейин шу дуо-фотиҳа қилиб “Ишларимизни ўнгидан берсин” дедида, “Президентимизнинг ҳам умрлари узоқ бўлсин бахтимизга” деди. Дуо-фотиҳа қилиб чиққандан кейин мен “Ука, у сизнинг ўзингизнинг шахсий фикрингиз. Лекин президентнинг нима алоқалари бор? Дуода президентнинг номларини қўшдингиз” десам, “Ҳа, энди ака” деди,- дейди Носир Зокир.\nҚишлоқ фуқаролар йиғини раиси президентни “президент” деб турган пайтда лавозими каттароқ амалдорлар бошқача сўзлар ишлатади.\nОқсарой йўлакларида онда-сонда юриб турадиган бир амалдорнинг овозини ёзиб олмаслик шарти билан айтишича, президентга энг яқин амалдорлар Каримовни “Котта”, берироқдагилари “Ота”, дер экан.\nШуниси қизиқки, чустликлар ҳам Каримовни “отамиз”, дер эмиш.\n- “Отамиз” деб гапиришадию.\nОзодлик: Чустда “отамиз” деб айтишади-а у кишини?\n- Ҳа, шунақа дейишади.\nОзодлик: Кўпчилик шунақа дейдими?\n- Шунақа деганлари қулоғимизга чалинганда, дейди чустлик суҳбатдошимиз.\n“Ўзбекистон президентини “01” дейдиганлар ҳам бор, улар президент трассасида турадиган милиция ходимларидир”, деб хабар қилди тингловчиларимиздан бири.\nРафиқ Нишонов раҳбарликдан “Қулупнай”, деган лақабни ошириб кетган эди.\nИслом Каримовнинг ҳам лақаби борми?\nБу саволга Ўзбекистондаги биронта тингловчимиздан ҳам “Ҳа”, деган жавоб эшитмадик. Ва буни ўзбекларнинг боодоб эканлигига, айниқса, амалдаги раҳбарга лақаб қўймаслигига йўйдик. (Нишонов “Қулупнай”га айланган пайтда Москвада эди-да...)\nБир тингловчимизнинг фикрича, лақабли бўлиш ҳар кимга ҳам насиб қилавермайди. Лақаб орттириш учун кишининг бошқалардан кескин фарқ қиладиган бирон жиҳати бўлиши керак. “Каримовда эса ана шундай жиҳат кўринмайдур”, деди тингловчи.\nҚолаверса, адабиётшунос олим Бахтиёр Исабековнинг айтишича, ўзбекистонликлар ўз президентини президент сифатидагина биладилар, оддий бир одам сифатида билмайдилар.\n- Ўзи умуман президентга оид ва унинг оиласига оид ҳар қанақа маълумот бизда эълон қилинмайди. Умуман мумкин эмас. Битта нарса мумкин. Бу нарса агар унинг обрўси учун хизмат қилаëтган бўлса. Бошқа ҳолатда мумкин эмас. Худди ëзилмаган қонунга ўхшайди. Ҳамма ерда амал қилинади гарчи бир ерда қонун тариқасида белгилаб қўйилган бўлмаса ҳам, деди адабиётшунос олим Бахтиёр Исабеков.\nРафиқ Нишоновга халқ “Қулупнай” лақабини беришига сабаб бўлган Фарғона фожеаси кунлари у Москвада эди.\nАндижон фожеаси кунлари Ислом Каримов Андижонда эди. “Мусулмонлар душмани” деган “унвонни” ошириб олишига Раъно Абдуллаеванинг мусулмонларга мафкуравий тазйиқи сабаб бўлганди.\nИслом Каримов даврида диний мотивлар билан қамоққа ташланган ва ҳануз қамоқда қолаётган мусулмонлар сони 10 мингдан ортди.\nШулардан келиб чиқиб, жаноб Каримовнинг тарихда қандай лақаб ва қандай “унвон” билан қолишини тахмин қилиш қийин эмас.


Газета СБХ / 2014 год / № 37 / Почта қутиси\nБир неча йил аввал Давлат мулки қўмитаси ҳузуридаги Республика бизнес мактабида «ТИФ ва божхона иши бўйича маслаҳатчиларни профессионал тайёрлаш» курсида ўқиб чиққанман. Давлат намунасидаги сертификатга эгаман. Кўрсатилган фанлар бўйича тўлиқ ҳажмда билим олдим деб ҳисоблайман. Мен қонуний асосда хусусий тадбиркор сифатида божхонадан ўтказа ва ТИФ иштирокчиларига маслаҳат ёрдами кўрсата оламанми?\n– Ташқи иқтисодий фаолият иштирокчиларига юкларнинг божхона расмийлаштируви борасида, шунингдек божхона таомиллари ва маслаҳат бериш билан боғлиқ хизматларни божхона расмийлаштируви бўйича мутахассис кўрсата олади. Божхона расмийлаштируви бўйича мутахассис тўғрисидаги низомга (ДБҚнинг АВ томонидан 15.09.2003 йилда 1272-сон билан рўйхатдан ўтказилган қарори билан тасдиқланган, бундан кейин – Низом) кўра, биринчидан, ЎзР Давлат божхона қўмитаси томонидан берилган божхона расмийлаштируви бўйича мутахассис малака аттестатига эга бўлган, иккинчидан, декларант – Ўзбекистон Республикасининг юридик шахси билан меҳнат шартномаси тузган ва унинг асосида ушбу декларант номидан божхона расмийлаштируви бўйича ҳаракатларни амалга оширадиган Ўзбекистон Республикасининг жисмоний шахси ана шундай мутахассис ҳисобланади.\nМазкур Низомнинг II бўлимида божхона расмийлаштируви бўйича мутахассисга қўйиладиган аниқ малака талаблари белгиланган. Хусусан, у божхона расмийлаштируви бўйича операцияларни амалга ошириш ва божхона иши соҳасида декларант номидан бошқа функцияларни бажариш учун зарур бўлган доирада билимга эга бўлиши керак.\nМутахассис ҳал эта оладиган масалаларнинг аниқ рўйхати, шунингдек малака имтиҳонини ўтказиш чоғида талабгорнинг жавобини етарли деб топиш учун мезонлар ДБҚ томонидан белгиланади.\nАйтиш жоизки, муайян соҳаларда тегишли билим ва тажрибаси бўлган талабгор малака имтиҳонини махсус тайёргарликдан ўтмасдан (экстерн билан) топширишга ҳақлидир. Экстернатдан ўтишни хоҳловчи божхона расмийлаштируви бўйича мутахассис малака аттестати берилиши учун 150 евро миқдорида (эквивалентда) божхона йиғими тўлайди. Ставка Вазирлар Маҳкамасининг «Божхона йиғимлари ставкалари тўғрисида»ги Қарори (30.04.1999 йилдаги 204-сон) билан белгиланган. Тўлиқ маълумот олиш учун Қозиробод кўчаси, 2-тор кўча, 118-уйда жойлашган Олий ҳарбий божхона институтига мурожаат қилинг.\nБожхона расмийлаштируви бўйича мутахассиснинг вазифаларига келсак, уларга, хусусан, қуйидагилар киради:\nвакил қилган шахсдан олинган, божхона мақсадлари учун зарур бўлган ҳужжатлар ва маълумотларнинг ҳаққонийлигини текшириш ҳамда таҳлил қилиш, шунингдек вакил қилган шахснинг товарлар ва транспорт воситаларига доир ваколатларини текшириш;\nбожхона мақсадлари учун зарур бўлган ҳужжатлар ва уларнинг электрон нусхаларини тузиш, белгиланган шаклда ариза бериш ва белгиланган муддатларда товарлар ва транспорт воситалари, уларнинг божхона режими тўғрисида аниқ маълумотлар ва бошқа маълумотларни тақдим этиш;\nтўланадиган божхона тўловлари суммаларини тўғри ҳисоблаш;\nбожхона расмийлаштирувини амалга ошириш ва божхона назоратини ўтказиш учун зарур бўлган ҳужжатлар ва қўшимча маълумотларни божхона органига ўз вақтида тақдим этиш.\nҚонун ҳужжатларида божхона расмийлаштируви бўйича мутахассиснинг бошқа мажбуриятлари ҳам назарда тутилиши мумкин.


Эркин микрофон - "Роза яхши, Гулнораям ёмонмас"\nОзодликка сим қоққан фарғоналик муштарий фикрича, Қурмонбек Бакиев бошқарувни эплолмагани учун унинг ўрнига Роза Ўтунбаева келган. Суҳбатдошимиз Гулнора Каримова ҳақидаги салбий фикрларга ҳам қўшилмаслигини айтади.\n"Роза эплайди, Гулнора эплаяпти"\nФарғона вилоятида Ўзбекистон туманидан қўнғироқ қилган тингловчимиз Қирғизистондаги воқеалар ва шу кунларда катта баҳсларга сабаб бўлаётган Гулнора Каримова - Ўзбекистон маликаси мавзусида фикр билдириш истагини билдирди.\n- Мен Фарғона вилояти¸ Ўзбекистон туманиданман. Мана ҳозир Қирғизистон масаласи ҳақида гап кетаяптию. “Қурмонбек Бакиев ҳокимиятдан кетди¸ ҳозир Жалолободда. Роза Ўтунбаева ҳокимиятни эгаллади”, дейилаяпти. Шу тўғрими ахир?\nОзодлик: Ҳа¸ шунақа бўлди.\n- Энди менинг фикримда¸ бу Қурмонбек Бакиев ҳокимиятни эплай олмаган бўлса керакки¸ Роза Ўтунбаева эгаллабди-да энди. Бошқара олмаган, деб ҳисоблайман-да мен. Кейин Рустам Абдуллаевнинг мақоласи чиқибди экан. Гулнора Каримова тўғрисида “Ўзбекистон маликаси” деб мақола ëзган экан. Энди менинг фикрим бўйича¸ бу Гулнора Ўзбекистон маликасими¸ сал юқорироқми¸ малика эмасми - буни ҳаëт кўрсатади. Фарғона водийсида Гулнора қўлини қаерга узатган бўлса¸ ўша ерда ижобий ишлар бўлди халқ фойдасига. Одамлар ишлаяпти¸ маош олаяпти¸ заводлар юраяпти. Мен бу ҳақдаги салбий фикрга қўшилмайман. Ижобий фикрга эгаман.\nОзодлик: Ўшаларни гапириб беринг-да. Қанақа ижобий воқеалар рўй берди? Қанақа ижобий ишлар амалга оширилди?\n- Масалан, Қўқонда заправкаси бор. Тўлиқ сутка ишлайди. Бензинни тўлиқ беради. Нархи арзон. Ишлайдиганларга иш ҳақини яхши тўлаяпти экан. Биздан уч-тўртталари ишлайди. 450-500 минг атрофида пул олар экан. Энди бу ҳам осон эмас. Ҳамманинг қўлидан келмайди. Шунчалик бор экан қилибди. Қувасой шиферини олаяпмиз. Шиферлар ишончли¸ арзон ҳамда мустаҳкам. Қанча одам ишлаяпти у ерда. Завод тўхтаб қолгани йўқ-ку¸ ишлаяпти-ку.\nОзодлик: Мана заправкаси бор¸ шифер заводини назорат қилади, деяпсиз. Бошқа одамларга тадбиркорлик қилишга имкон берилганда бунақа бўлмас эди, деб ўйлайсизми? Фақат Гулнора Каримова туфайли гуркираб яшнаб кетаяпти, деб ҳисоблайсизми?\n- Энди ўшанинг фаолияти билан иш бўлаяпти. Бошқалар шуни қилмаяпти-ку. Қўлидан келадиган одамларнинг кўп нимага қилмаяпти?\nОзодлик: Бошқаларга имкон берилмаяпти, деб айтишаяпти-да. Тадбиркорлар бизга телефон қилиб: “Бизга имкон беришмаяпти. Енгиллик бермаяпти. Ҳамма нарсани Гулнора Каримова ва унинг атрофидагилар эгаллаб олаяпти”, деган фикрларни айтаяпти. Бунга нима дейсиз?\n- Энди мен буни аниқ кўзим билан кўрганим йўқ. Аниқ билмаймиз. Шунинг учун бирор нарса дея олмайман. Кўз билан кўргандан кейин¸ аниқ ишонч ҳосил қилиб кейин гапириш керак¸ дейди фарғоналик тингловчимиз.\n"Ўзбек аёллари қилмишидан уялаяпман"\nФарғонанинг Ўзбекистон туманидан қўнғироқ қилган тингловчимиз "Гулнора Каримова маликадан ҳам аълороқ" деяётган бир пайтда, Туркиядан сим қоққан тингловчимиз бу мамлакатда ўзбек аёллари қўл ураётган ишлардан анча хижолатда эканини айтади.\n- Мен Туркияда ишлайман. Бошқа миллатдаги дўстларимиз билан ишлаймиз. Битта нарса қийнаяпти. Туркияда фоҳишалик билан шуғулланаëтган ўзбек аëлларини ўз кўзим билан кўраяпман. Сизларнинг олдингларда ҳам¸ бошқа оғайниларим олдида ҳам ер ëрилсаю ерга кириб кетсам, деб одам ҳижолат чекади. Олдимиздан ўтиб кетгандан кейин ëки бошқа ҳолатларни кузатганимиздан кейин шунақа мавзу очилиб кетади. Хуллас, газеталарда кейинги пайтларда ўзбек қизлари ҳақида мақолалар чиқаяпти. Нафақат фоҳишалик¸ уйларда ишлаëтган аëллар ҳам ўша ишлаëтган жойидан нарса ўғирлаб шарманда қилишаяпти.\nОзодлик: Сизнинг фикрингизча¸ нимага шундай бўлиб қолди? Ўзбек аëлларининг фоҳишалик қилаëтгани тўғрисида¸ ўғирлик қилаëтгани тўғрисида Туркия газеталари ëзаяпти, деяпсиз. Нима учун шунақа бўлди, деб ҳисоблайсиз?\n- Энди билмадим. Авваламбор қўлидан келса¸ Ўзбекистонда қолиши керак эди. Менимча¸ қонида бузуқлик бор. Бу ëққа келиб ҳам шунақа ишларни қилиб¸ ўзбекнинг шаънини ерга ураяпти. Одам оч қолса ҳам, бунақа иш қилиши керак эмас-да. Бу ерда газетада кўрдим. Катта қилиб "ўзбек" деб ëзиб, "ўғирлик қилди" деб ëзибди. Хўжайини дам олишга Германияга кетган экан. Ишониб уйини ташлаб кетган экан. Уйдан 200 минг долларлик олтинларни ўғирлаб кетиб, сотаëтган пайтда қўлга тушган. Катта қилиб ЎЗБЕК деб ëзиб қўйибди. Бизнинг ишхонамизга ҳар куни эрталаб газета келади. Буни кўриб одам ғалати бўлади-да. Ким айтаяпти ўзи “Иш бор¸ бу ëққа келинглар” деб. Нимага бунақа нима учун келишаëтганини тушунмайсиз¸ дейди Туркиядан қўнғироқ қилган ва исми сир тутилишини истаган тингловчимиз.


Икки миллионга нархланган бола - Huquq.uz\nХалқимизда “Болали уй бозор – боласиз уй мозор”, деган мақол бор. Аллоҳ фарзанд неъматини ҳаммага ҳам ато қилавермайди. Айрим оналар борки, шундай буюк неъматнинг қадрига етмай, боладан қутулиш учун уни бозорга солади. Сурхондарё вилоятида ана шундай жиноят содир бўлди.\nМарина Унгренова асли туркманистонлик. Қўшни Республиканинг меҳрибонлик уйларидан бирида катта бўлган Марина вояга етганидан сўнг ризқини қидириб Ўзбекистонга келади. У Сурхондарё вилоятида турли юмушларни бажариб, пул топиб юрган пайтида деновлик Фарҳод Мадаминов билан танишиб қолади. Икки ёш бир-бирига маъқул келиб турмуш қуришади. 2012 йилда ўғил фарзанд кўришади. Ота ўғлининг исмини паҳлавон бўлсин, деб Маҳмуд қўяди.\nОрадан тўрт йил ўтгач, Фарҳод пул топиш учун Россияга жўнайди. Турмуш ўртоғи кетгач, М.Унгренова фарзанди билан Тошкент вилоятига келиб, бир фермерга тегишли иссиқхонада ишлай бошлайди. 2017 йилда Россиядан қайтиб келган Фарҳод турмуш ўртоғи ва фарзандини қидириб топади. Аввалгидек бирга яшашни айтади. Аммо Маринанинг уйга қайтгиси келмайди, ўғлини бериб юборишга рози бўлади. Норасида Маҳмуд бир йилдан ошиқ вақт мобайнида отаси билан яшайди. 2018 йилда эса М.Унгренова жанжал-тўполон қилиб ўғлини отасидан олиб кетади.\n2020 йилнинг январь ойида М.Унгренова таниши Олтиной Бозоровага ўғлини боқишни истамаётгани, агар оладиган одам бўлса, уни сотиб юбориш ниятида эканлигини айтади. Саккиз ёшли норасида болага раҳми келган О.Бозорова бу ҳақида департаментнинг Ангор тумани бўлимига ариза билан мурожаат қилади.\nЖорий йилнинг 5 февраль куни департамент ҳамда бошқа ҳуқуқни муҳофаза қилувчи органлар ҳамкорликда ўтказган тадбирда М.Унгренова ўзининг 8 ёшли фарзандини 2 млн. сўмга сотаётган вақтда ашёвий далил билан қўлга олинди.\nСуд М.Унгреновага уч йил муддатга озодликдан маҳрум қилиш жазосини тайинлади. У жазони ҳам ўтаб чиқар, аммо сотаётган пайтида кап-катта бўлиб қолган, онасининг мазкур ҳаракатларини тушунган фарзанди уни кечирармикан?\nдепартаментнинг Ангор тумани бўлими бошлиғи


Фанлар академияси Ядро физикаси институти олими вафот этди - xabar.uz\nФанлар академияси Ядро физикаси институти олими...\n08.08.2020 15:06 0 3305\nФото: Ядро физикаси институти\nФизика-математика фанлари доктори, ядро физикаси соҳасида етук олим, Фанлар академияси Ядро физикаси институти Назарий ядро физикаси лабораторияси мудири Зокиржон Каноков 2020 йил 7 август куни 64 ёшида ҳаётдан кўз юмди. Бу ҳақда Ядро физикаси институти хабар берди.\nЗокиржон Каноков 1956 йил 25 январида Тошкент вилоятининг Бўстонлиқ туманида таваллуд топган. 1973 йили Тошкент давлат университетининг физика факультетига ўқишга кирган.\nИлмий фаолиятини 1978 йилдан Ўзбекистон Республикаси Фанлар академияси Физика-техника институтида бошлаган. 1983-2012 йиллар давомида Тошкент давлат университети (Ўзбекистон Миллий университети) физика факультетида илмий ходим ва педагог, 1986-1987 йилларда Москва давлат университетида стажёр ўқитувчи, 2012-2017 йилларда ЎзМУ физика факультети «Назарий ва ядро физикаси» кафедраси мудири, 2018 йилдан ҳозиргача ФА Ядро физикаси институти Назарий ядро физикаси лабораториясининг мудири лавозимида самарали фаолият кўрсатиб келаётган эди.\nЗокиржон Каноков илмий фаолияти давомида Очиқ квант системалар ва наносистемаларининг ҳаракат динамикасини, Оғир ионлар тўқнашувида вазмин ядроларнинг қўшилиши ва бўлиниши жараёнларини ўрганишга катта эътибор берди. Бу тадқиқотлар Россия Федерациясининг Дубна шаҳрида жойлашган Бирлашган ядро тадқиқотлари институти олимлари эътиборини тортди ва узоқ йиллар давомида ҳамкорликда қилинган изланишларнинг асоси бўлди. Ҳамкорликда қурилган янги назарий усуллар дунё миқёсида тан олинган.\nЗ.Каноков 80 дан ортиқ илмий нашрлар, 60 дан ортиқ мақолалар чоп этган. Ўзининг илмий-педагогик фаолияти давомида кўплаб ўқув қўлланмалар муаллифи бўлди. Тошкент давлат университети физика факультетида талабаларга ядро физикаси ва элементар зарралар физикаси, ядро моделлари фанларидан чуқур сабоқ берди.


Бугун Ҳабиб Нурмагомедов промоушенида ўзбекистонлик жангчи октагонга кўтарилади. У чемпионликка даъвогар! (Видео)\n4 сентябрь, 2021, 10:23\nБугун Россиянинг Қозон шаҳрида Ҳабиб Нурмагомедовга тегишли бўлган промоушен ўзининг навбатдаги жанг оқшомини ўтказади. Яъни, "EFC 40" турнири ташкил этилади.\nМазкур кечада оғир вазн тоифасидаги машҳур вакилларимиздан бири Амин Эргашев ҳам октагонга кўтарилади. Унга россиялик Алан Макитов рақиблик қилади.\nШу ўринда эслатиб лозимки, промоушен бу вазн тоифасида ўзига хос Гран-При ташкил қилган. Яъни, дивизиондаги кучли тўртталик ўзаро жанг олиб боради. Амин Эргашев( Ўзбекистон), Алан Макитов (Россия), Владимир Дайнеко (Россия) ҳамда Энтони Хамилтон (АҚШ) кучли тўртталикни ташкил қилган ҳолда, Гран-Прининг асосий қаҳрамонлари ҳамда чемпионликка асосий даъвогарлардир. Демак, "EFC 40" турнирида ҳамюртимиз Алан Макитов билан жанг қилади.\nУшбу тўқнашувда ғалаба қозонса, Дайнеко ҳамда Хамилтон жанги ғолиби билан тўқнаш келади ва мазкур жангни ҳам омадли якунласа, EFC промоушенининг оғир вазн тоифасидаги илк ўзбекистонлик чемпиони деган тарихий натижани қайд этади.\nЭслатиб ўтамиз: EFC промоушенида оғир вазн тоифаси чемпионлик камари Ризван Куниевдан вакант қолганди.\nАлбатта, мазкур муҳим, том маънодаги чемпионлик жангларида ҳамюртимизга омад тилаб қоламиз!


Москва Вашингтоннинг санкцияларига кучли жавоб қайтаришга ваъда берди\nРоссия ТИВ Россия АҚШнинг санкцияларига кучли ва қаттиқ таъсир қиладиган жавоб беришини маълум қилди. Америка президенти Жо Байден Россия ДХР ва ЛХРни тан олгани туфайли унга қарши санкция қўллади.\nТОШКЕНТ, 23 фев — Sputnik. Россия ТИВ Россия АҚШнинг санкцияларига кучли ва қаттиқ таъсир қиладиган жавоб беришини маълум қилди.Таъкидланишича, Москва ҳамма санкцияларга қарамасдан зарарни камайтиришга қодирлигини исботлаган.“Бунинг устига санкция босими бизнинг ўз манфаатларимизни қатъий ҳимоя қилишимизга таъсир кўрсатишга қодир эмас”, - дея таъкидлаган Россия ТИВ.Россия ўзаро ҳурмат ва тенг ҳуқуқлилик тамойилларига асосланган дипломатия учун очиқ қолади.“АҚШ “хитобларига” тўлиқ мустақиллигини қўлдан бой берган уларнинг малайлари ва мижозлари амал қилишаверсин. Ўзаро ҳурмат, тенг ҳуқуқлилик ва бир-бирининг манфаатларини инобатга олган тамойилларига асосланган дипломатияга эса биз очиқмиз”, - дейилган хабарда."Ғарб - ёлғончи": Мария Захарова ДХР ва ЛХРни тан олиш ҳақидаРоссия 21 февраль куни Донецк ва Луганск халқ республикаларининг мустақиллигини тан олди. ДХР ва ЛХР суверенитетини тан олиш билан бир вақтда Россия ушбу икки республика билан хамкорликн шартномаси имзолади. Ушбу шартномалар гуманитар ва мудофаа соҳасида ҳамкорликни назарда тутади. Россияни ДХР ва ЛХРни тан олишга Киевнинг Минск келишувини бажаришдан бўйин товлаши ва сўнгги кунларда у ерда вазият кескин тус олгани ундаган. Донбасс ҳар куни ҳудуди украиналик ҳарбийлар томонидан тақиқланган қуроллардан ўққа тутилаётгани ва бунинг натижасида тинч аҳоли қурбон бўлаётгани маълум қилиб келмоқда.Америка президенти Жо Байден Россия ДХР ва ЛХРни тан олгани туфайли унга қарши санкция қўллади.\nмосква, вашингтон, санкциялар\n19:22 23.02.2022 (янгиланди: 19:23 23.02.2022)\nРоссия ТИВ: санкцияларга кучли жавоб берилади, симметрик бўлиши шарт эмас, лекин Америка томони учун аниқ ва қаттиқ таъсир қиладиган.\nТОШКЕНТ, 23 фев — Sputnik. Россия ТИВ Россия АҚШнинг санкцияларига кучли ва қаттиқ таъсир қиладиган жавоб беришини маълум қилди.\n“Шубҳа бўлмаслиги керак – санкцияларга кучли жавоб берилади, симметрик бўлиши шарт эмас, лекин Америка томони учун аниқ ва қаттиқ таъсир қиладиган”, - дейилган баёнотда.\nТаъкидланишича, Москва ҳамма санкцияларга қарамасдан зарарни камайтиришга қодирлигини исботлаган.\n“Бунинг устига санкция босими бизнинг ўз манфаатларимизни қатъий ҳимоя қилишимизга таъсир кўрсатишга қодир эмас”, - дея таъкидлаган Россия ТИВ.\nРоссия ўзаро ҳурмат ва тенг ҳуқуқлилик тамойилларига асосланган дипломатия учун очиқ қолади.\n“АҚШ “хитобларига” тўлиқ мустақиллигини қўлдан бой берган уларнинг малайлари ва мижозлари амал қилишаверсин. Ўзаро ҳурмат, тенг ҳуқуқлилик ва бир-бирининг манфаатларини инобатга олган тамойилларига асосланган дипломатияга эса биз очиқмиз”, - дейилган хабарда.\n"Ғарб - ёлғончи": Мария Захарова ДХР ва ЛХРни тан олиш ҳақида\nРоссия 21 февраль куни Донецк ва Луганск халқ республикаларининг мустақиллигини тан олди. ДХР ва ЛХР суверенитетини тан олиш билан бир вақтда Россия ушбу икки республика билан хамкорликн шартномаси имзолади. Ушбу шартномалар гуманитар ва мудофаа соҳасида ҳамкорликни назарда тутади.\nРоссияни ДХР ва ЛХРни тан олишга Киевнинг Минск келишувини бажаришдан бўйин товлаши ва сўнгги кунларда у ерда вазият кескин тус олгани ундаган. Донбасс ҳар куни ҳудуди украиналик ҳарбийлар томонидан тақиқланган қуроллардан ўққа тутилаётгани ва бунинг натижасида тинч аҳоли қурбон бўлаётгани маълум қилиб келмоқда.\nАмерика президенти Жо Байден Россия ДХР ва ЛХРни тан олгани туфайли унга қарши санкция қўллади.


Депутат “АВТОТЕСТ” монополиясига қарши чиқди. Адолат қарор топишига умид бор\nТадбиркор сифатида халққа қайсидир хизмат кўрсатиш турини таклиф этсангиз-у, унга мижозлар келишини қонун ва қарорлар билан мустаҳкамлаб олсангиз. “Кетмонингизни учгани” шу бўлса керак. «Avtotest-Report» МЧЖ ўқув марказининг ҳам айни вақтда “кетмони учган”. Унда малака оширишга мажбур бўлган мижозларнинг адоғи йўқ. “Мажбур бўлган”- дейишимизнинг сабаби бор, юридик шахсга тегишли улов ҳайдовчилари «Avtotest-Report»да ҳар икки йилда малака оширишлари тўғрисидаги янгиликни кўпчилик оқламади. Буни ижтимоий тармоқдаги фикрлар орқали ҳам кўриш мумкин. Сабаби қонунда йўловчи ташиш билан шуғулланувчи ёки махсус ҳайдовчиларни эмас, барча юридик шахсга тегишли автомобил ҳайдовчилари назарда тутилган\nМазкур қарорга интернет таҳлилий ахборот портали ҳам қарши чиқди аммо, самара бўлмади. Биз ҳам айни масалани яна қўзғаб, халқ вакиллари бўлган Олий Мажлис депутатларига мурожаат қилдик.\nОлий Мажлис депутати Расул Кушербаев Юридик шахсларга тегишли улов ҳайдовчиларнинг ҳар икки йилда айнан «Avtotest-Report» МЧЖда малака оширишлари мажбурий эканлигини оқламади.\n“Нега айнан “ автотест”? Нима учун 5-6 йил эмас, икки йил? Нима учун биргина МЧЖга бундай ваколат топширилмоқда? ”- дейди депутат.\nОлий Мажлис Депутатининг фикрича Ўзбекистон Вазирлар Маҳкамасининг “Инновацион ўқитиш услубларини жорий этиш йўли билан ҳайдовчиларни тайёрлаш ва қайта тайёрлаш, шунингдек, уларнинг малакасини ошириш тизимини янада такомиллаштириш тўғрисида”ги қарор қайта ўрганиб чиқилиши керак.\nОлий Мажлис депутати Қодир Жўраев ҳам ҳамкасбининг фикрига қўшилди:\n“Менинг назаримда «Avtotest-Report» малака ошириш ўқув курслари тўғрисида ўтган йил 4 сентябрда қабул қилинган қарор ҳақиқатан айрим камчиликлардан ҳоли эмас. Энг асосий камчилиги - фақатгина битта МЧЖга бундай ҳуқуқнинг (яъни мулкчилик шаклидан қатъий назар юридик корхоналар хайдовчиларининг малакасини ошириш хизматлари кўрсатиш ҳуқуқи) берилишидир. Бу ерда монополияга қарши қонунчилик талаблари инобатга олинмаганлигини кўришимиз мумкин. Бу ҳолат эса ўз навбатида бундай хизматларни кўрсатувчи субъектлар ўртасида рақобат мухитини шаклланиши ўрнига, аксинча, битта МЧЖнинг монополиясининг ўрнатилишига, рақобатчиларнинг бозордан сиқиб чиқарилишига йўл очиб берган.\nХозирда ушбу ҳолатни бартараф этиш, 2017 йил 4 сентябдаги қарорни антимонопол қонунчилик нуқтаи назаридан қайта кўриб чиқиш бўйича Ўзбекистон Республикаси Вазирлар Маҳкамасига депутатлик сўрови юборишга тайёргарлик кўрилаётганини маълум қилмоқчиман.”\nДепутатларнинг қарорни кўр-кўрона ёқламаганликлари, халққа ён босганлари ва бу масала бўйича депутатлик сўрови юборишлари бизни қувонтирди.\nВазирлар Маҳкамасининг ушбу қарори нафақат монополияга қарши қонун нуқтаи назаридан балки, малака ошириш муддатининг қисқалиги бўйича ҳам қайта ўрганиб чиқилиши керак. Ҳар икки йилда фирмалардан ҳайдовчиларни ўқитиш учун қўшимча пул ва вақт ажратишни талаб қилиш ҳам назаримизда адолатдан эмас. Қолаверса, нега айнан фирмаларнинг ҳайдовчилари шунчалар қисқа вақт ичида малака оширишга муҳтожлиги мантиқсиздек. Ахир, улар учун йўл қоидалари алохида ёки мураккаброқ эмас-ку?\nБелгиланган муддатга оз қолмоқда. Жорий йилнинг 1 июлига қадар фирмаларга тегишли автомобиль ҳайдовчилари малака ошириб сертификатланишга шошилишлари лозим.\nХалқаро пресс-клуб анжуманларининг бирида Ўзбекистон Республикаси Савдо-саноат палатаси раисининг биринчи ўринбосари Ислом Жасимовга ҳам «Avtotest-Report» монополияси ҳақида савол берилган эди. Ислом Жасимов ҳам мазкур масала ўрганиб чиқилиши лозимлигини маълум қилган. Бироқ, орадан 2-3 ой ўтган бўлсада хозиргача бу борада ўзгаришлар киритилгани эълон қилинмади.\nТадбиркорларнинг “кетмони учгани” яхши, бироқ у адолат мезонларини янчиб ташламаслиги керак.


DxOMark рейтинги: 2018 йилнинг энг зўр камерофонлари! - Terabayt.Uz\nDxOMark рейтинги: 2018 йилнинг энг зўр камерофонлари!\nҲар хил гаджетлар камераларининг имкониятларини баҳоловчи DxOMark профессионал сервиси ҳам 2018 йилдаги текширувларнинг умумий натижасини эълон қилди. Ушбу компания мутахассислари бултур ҳар хил нарх тоифаларидаги жами 31 та смартфон камерасини баҳолашган.\nАввало шуни таъкидлаш керакки, смартфонсозлар 2018 йили телефонларнинг камерасига аввалгиларидан кўра кўпроқ эътибор бера бошлашди. DxOMark лабораторияси уларни текшириш ва баҳолашнинг янгича усулини қўллашга ўтди.\n2018 йили камерофонлар илк бора 100 баллдан ошиқ баҳо олишди, уларнинг энг зўри эса Huawei P20 Pro бўлди – умумий ҳисобда 109 очко! Видеороликлар сифати бўйича эса Google Pixel 3 биринчиликни эгаллагани қизиқ – ахир, у биттагина модулли камерага эга! Huawei P20 Pro учта сенсорли бош камерага эга бўлса-да, видео сифатига кўра Pixel 3 билан бир хилда – 98 балл олган.\nЎҚИНГ: DxOMark: iPhone XR’ни якка камерали смартфонлар «тахтидан туширган» янги камерофонни қарши олинг!\nШундай қилиб, 2018 йилда камера имкониятлари DxOMark лабораторияси томонидан текширилган барча смартфонларнинг умумий рейтинги қуйидагича:\nХулосаларини баён этар экан, DxOMark ўтган йили смартфонларда бош камера модуллари сонининг оширилиши тенденцияси кучайганини таъкидлаган. Ушбу тренд ҳали давом этмоқда ва афсонавий смартфонсоз тез орада нақ бешта модулли камерага эга Nokia 9 PureView флагманини тақдим этади.\nЎҚИНГ: «Пентакамерали» Nokia 9 «дамини олсин» – LG камераси нақ 16 модулли смартфон чиқаради!\n#Apple iPhone #Huawei #рейтинг #смартфонлар #тест #камерофон #DxOMark


Олимлар: Одам танасининг ярми бошқа галактикалардан келган атомлардан ташкил топган - Турфа олам - PressNews.uz\nБош Саҳифа / Турфа олам / Олимлар: Одам танасининг ярми бошқа галактикалардан келган атомлардан ташкил топган\nОлимлар: Одам танасининг ярми бошқа галактикалардан келган атомлардан ташкил топган\nҚўшилди: 30 июл 2017 15:00\nОдам танасидаги атомларнинг ярми — галактикалараро саёҳатчилар. Сомон Йўли каби йирик галактикалар миллион ёруғлик йили узоқликда жойлашган юлдузлар тўпламидан келган материяларнинг бир қисмини ўзлаштирган. Бу ҳақда «Наука» хабар бермоқда.\n«Биз аввал галактикалардаги бизники деб ўйлаган атомларнинг катта қисмини амалда бошқа галактиаклардан «ўғирланган» эканлигни тушунмаганмиз», — дейди Иллинойс шимоли-ғарбий университети олими Клод-Андре Фаучер-Гигур.\nЮлдузлар парчаланганидан сўнг улар коинот бўшлиғига катта тезликда газ тарқатади. Бу газлар галактика шамоллари ва юлдуз портлаши натижасида юзага келадиган инерсия кучи остида ҳаракатланувчи зарядланган қисмлар томонидан тутиб олинади.\nАввал галактика шамоллари йирик галактикалараро моддалар ташувчиси ҳисобланмаган. Чунки улар улкан масофани кесиб ўтиши учун етарлича кучли эмас. Бироқ янги кашфиёт бу фикрларни рад этди.\nГалактикалараро саёҳат бир неча миллиондан икки миллиард йилгача вақт олади.\nОлим ўз фикрларини текшириш учун галактикалар эволюциясининг 3D моделини яратди. Бунда у космик бўшлиқдаги юлдуз моддаларининг ўзаро алмашиши орқали галактика ичидаги материяларни ҳисобга олди. Шунда сўнг олимлар жамоаси Катта портлашдан бошлаб эволюцияни кузатди.\nАниқланишича, галактика шамоллари юлдуз моддаларини тез ҳаракатлантиради. Бугунги кунда шамоллар тахминан 100 миллиард юлдузга миллион йиллар аввал ўлган юлдузларнинг 50 фози «совғаси»ни йўналтирган.\nКатта галактикалар ва Сомон Йўли учун бундай оқимлар ўсишнинг асосий омили ҳисобланади. Фаучер-Гигурнинг фикрича, бизнинг галактика йўлдош-галактика ҳисобланган Катта ва Кичик Магеллан Булутларидан юлдуз моддаларини қабул қилади.\nКоинот пайдо бўлганидан бошлаб юлдуз моддаларининг кузатилиши бизни ўраб турган атомларнинг қаердан келганини тушунишга имкон беради.


Бош саҳифа Оила ва жамиятҚачон велосипед минамиз?\nЙирик корхонада раҳбар бўлиб ишлайдиган, салобатли қўшнимизнинг негадир на шахсий ва на хизмат машинасидан фойдаланмай қўйгани, “дом”имиздан беш-олти бекат наридаги ишхонасига яёв қатнаётганини кўрган қўни-қўшнилар бу ҳолни ўзларича изоҳлай бошлашди. Бироқ кўп ўтмай унинг ўзи барча “миш-миш”ларга чек қўядиган асл сабабни айтди: “Бўғимларим зирқирайди, юрак қурғур ҳам панд бера бошлади. Шифокорлар кўпроқ тоза ҳавода пиёда юринг, камҳаракат бўлманг, акс ҳолда соғлиқни бой берасиз, дейишди”.\nҚўшнимизнинг ушбу важини уйимиздагилардан эшитиб, кўпқаватли биноларда яшовчиларнинг соғлиғи ҳақда ўйланиб қолдим. Чунки бу муаммо кўп қатори менга ҳам тегишли. Шу боис охирги марта қачон бамайлихотир пиёда юрганимни хаёлимга келтирмоқчи бўлдим, бироқ эслолмадим. “Дом”дагиларнинг турмуш тарзини ўзимча тасаввур этиб кўрдим: камҳаракатлилик, турғун ҳаёт тарзи деярли ҳаммамизга хос. Ишонмайсизми? Мана қаранг, эрталаб туриб бадантарбия қилишга одатланганлар кўпчиликни ташкил этади, деёлмайман. Вақт зиқлигидан нонуштага-да зўрға улгурамиз баъзида. Шоша-пиша уйдан чиқамизу машинамизга ўтирамиз ёки бўлмаса яқиндаги бекатдан транспортга чиқамиз. Ўқиш ёки иш жойига келгач, тўрт девор ичида ўқиб, ишлаб кунни ўтказамиз. Қош қорайганда уйга келамизу, телевизорга кўз тикиб овқатланамиз, кейин ухлагани ётамиз. Одатда, шаҳарда яшовчиларнинг куни шу зайлда ўтади. Дам олиш кунлари-чи, дерсиз. У кунлар ё тўй-ҳашам, меҳмондорчиликка борамиз-да (пиёда эмас, албатта) еймиз-ичамиз ёки уззукун диванга ястаниб телевизор кўриб ҳордиқ чиқарамиз. Ойлар, йиллар шу таҳлит ўтаяпти. Югур-югур билан шивалаб ёғаётган ёмғирни, баргларнинг алвон тусини, биринчи қорни, ниш урган илк майсаларни пайқамаймиз ҳатто. Фурсат йўқ, юмуш бисёр, деб оқлаймиз-да ўзимизни. Аммо шу йўсиндаги ўта камҳаракатли турмуш тарзи соғлиғимизга қанчалик зиён етказаётганини ҳеч ўйлаб кўрганмисиз?\nМутахассисларнинг таъкидлашича, умуртқа касалликлари, юрак-қон томир тизимидаги муаммолар, иммунитет заифлашиши, ортиқча вазн, сурункали чарчаш сингари бир қатор хасталикларнинг пайдо бўлишига айнан камҳаракатлик замин яратар экан. Аниқланишича, қандли диабет ҳам нисбатан кўпроқ ҳаракатсиз турмуш тарзига одатланиб қолган одамларда учраркан. Энг ёмони, бу касалликлар вақт ўтиши билан безовта қила бошлайди. Шунинг учун уларга қарши курашни киши ёш чоғидан бошласа мақсадга мувофиқ бўларкан.\nАфсуски, ота-оналар фарзандларини билиб-билмай дангасаликка ўргатиб қўйишади. Эркатойини бир қадам наридаги мактабга ё боғчага машинада олиб боради, вақт топса олиб қайтади. Бундай доимий ғамхўрлик билан ҳали суяги қотмаган болани камҳаракатликка кўниктириб қўйиш ҳеч гап эмас. Тўғри, вақтни тежаш, оғирни енгил, мушкулни осон қилишда автоуловларга тенг келадигани йўқ. Қолаверса, уларнинг кўпайиши фаровонликнинг, тараққиётнинг бир белгиси. Бироқ машиналарнинг шаҳар ҳавосининг ифлосланишига қўшаётган “ҳисса”сидан ҳам кўз юмиб бўлмайди. Кенг, равон кўчаларимизни тўлдириб юрган транспорт воситаларидан чиқаётган заҳарли тутунлардан шаҳар экотизими ҳам, аҳоли ҳам бирдай азият чекади. Аслида бу жаҳондаги барча йирик шаҳарларнинг долзарб муаммоси. Боз устига, бир кунда икки-уч километр пиёда юришни хаёлига ҳам келтирмайдиган, аксинча, автоуловларга “қарам” бўлиб қолган шаҳарликларнинг камҳаракатликка мослашиб қолаётгани ташвишли ҳол эмасми?\nХўш, ушбу муаммонинг, жилла қуриса, бироз олдини олишнинг иложи борми? Эҳтимол транспорт воситаларини зарарсизроғига алмаштириш самара берар? Масалан, велосипедларга. Кўпгина ривожланган давлатларда бу икки оёқли ускунадан аллақачон ҳар куни ишлатиладиган транспорт воситаси сифатида кенг фойдаланилади. Унда ишга, ўқишга, дўконга, сайрга бориш одатий ҳол. Бизда велосипедни, айниқса, ўқувчи-ёшлар орасида оммалаштирилса ўринли бўларди.\nАввало, велосипедлар атроф-муҳит учун безиён. Бундан ташқари, биламизки, уни ҳайдаш жисмоний куч талаб қилади. Ўқувчи-ёшлар орасида эса ҳамманинг ҳам спорт тўгаракларига қатнашишга хоҳиши ёки имконияти бўлмаслиги мумкин. Мактабга бориш ва қайтишда велосипеддан фойдаланган ўқувчи ёки талаба организми учун зарур бўлган бир кунлик ҳаракатни амалга оширади. Куннинг асосий қисмини синфхонада ёки аудиторияда ўтириб ақлий меҳнат билан ўтказадиган ёшлар учун бу айни муддао эмасми? Шу тариқа ёшликданоқ мунтазам ҳаракатда бўлишга кўникиш мумкин. Серҳаракатлик уларда кейинчалик учрайдиган турли хил хасталикларнинг олдини олишини ҳисобга олсак, ёшларга велосипед ҳайдашни тарғиб этиш орқали уларни соғлом турмуш тарзига ундаган бўламиз.\nАлбатта, велосипед ҳайдашни оммалаштириш учун йўлларнинг икки четида махсус йўлаклар зарурлигини ҳам таъкидлаб ўтиш жоиз. Бундай йўлаклар велосипедларнинг бошқа транспорт воситаларига ва пиёдаларга халақит бермаслиги ҳамда хавфсизлик нуқтаи назаридан ҳам зарур. Бундан ташқари, кўпқаватли тураржой бинолари, ўқув масканлари, идоралар ёнида велосипедларни қўйиш учун ҳам махсус жойлар ажратиш лозим… Демак, бу борада қилинажак ишлар талайгина.\nНима бўлганда ҳам, туман бойлигимиз бўлмиш соғлиқни, она шаҳримиз ҳавосининг мусаффолигини сақлаш ўз қўлимизда. Бугун фарзандининг соғлом ўсиб вояга етишини ўйлайдиган ота-она унга қимматбаҳо телефон олиб бергани маъқулми ёки велосипед?.. Ўзимиз-чи, қачон охирги марта тўрт-беш бекатни яёв босиб ўтганмиз ёки велосипедда сайр қилганмиз? Ҳарқалай, ҳозир айни вақти: куз тароватини машинаю автобуслардан қараб туйиб бўлмаса керак.\n«Ўзбекистон адабиёти ва санъати» газетасининг 2011 йил 46-сонидан олинди.\n← Аввалги Аввалги Қозоқбой Йўлдош. Шиддат\nКейинги → Кейинги: Каримбой Қурамбоев. Холисликка нима етсин (2011)


Ўзбек муҳожири хотини уни ИШИДга қўшилишга ундаганидан арз қилди\n"ИШИД хавфи"ни оширишда Россия ОАВи ўрни катта\nМоскванинг Жануби-Шарқий округида полицияга келган муҳожир хотини уни ИШИДга қўшилишга ва пойтахт метросида портлаш уюштиришга даъват этаётгани устидан шикоят қилди. Маҳаллий ахборот воситаларида тарқатилган бу хабарга кўра, эр-хотин полицияга келтирилган. Россияда эса ИШИДга алоқадорликда гумонланиб ҳибс этилаётган аёл ва эркаклар сони кўпаймоқда.\nЛутфилло хотинидан арз қилди\n2016 йилнинг 15 ноябрида Москванинг жануби-шарқидаги полиция бўлимларидан бирига Ўзбекистон ватандоши экани айтилган муҳожир ўз хотини устидан арз қилиб мурожаат қилди.\n“Блокнот” нашри берган бу хабарга кўра, Лутфилло исмли меҳнат муҳожири рафиқаси уни ИШИД жангарилар гуруҳига аъзо бўлиш, боз устига “Москва метрополитенида террорчилик амалиётини уюштиришга” ундаган.\nАёлининг бу ниятларидан хавотирга тушган ўзбек муҳожири полицияга мурожаат қилишга қарор қилгани айтилди.\n- Ҳозир бу шахс Экстремизмга қарши кураш марказига олиб келинди. Унинг рафиқасини ҳибсга олиш масаласи кўрилмоқда, деб ёзди “Блокнот” маҳаллий ҳуқуқ мухофазаси идораларидаги манбасига таянган ҳолда.\nАхборот агентлиги Лутфилло ва унинг хотини Ўзбекистон ватандошлари эканини хабар қилмоқда. Аниқланишича, бу шахс Россия Федерациясида ноқонуний яшаб келган, ўтган йилнинг ўзида полиция уни икки маротаба ҳибсга олган, аммо суд ҳар иккала маротаба уни мажбурий депортация қилмаслик тўғрисида қарор чиқарган. Нашрга кўра, оддий жарима билан вазиятдан қуруқ чиққан ўзбекистонлик мигрант Россияни тарк этишга ёки ҳеч бўлмаганда ҳужжатларни расмийлаштиришга шошилмасдан юраверган.\nШу орада Лутфилло Москвада уйланишга улгурган, иккита фарзандли бўлган.\nМосква шаҳри Жануби-Шарқий округ бўйича ички ишлар бошқармасида Озодлик сўровига бундай хабар борасида маълумотга эга эмасликларини билдиришди.\nМумкин, бу бошқа округда содир бўлгандир. Биз бундай воқеа тўғрисида хабаримиз йўқ, деди полиция бошқармаси навбатчи офицери.\n“Менинг хотиним террорчи!”\nБундан олдинроқ москвалик 65 ёшли Григорий Бриндинов ҳам ўзининг 60 яшар хотини устидан полицияга шикоят қилган эди.\nНафақахўрнинг айтишича, аёли “оилавий бюджетни яхшилаш мақсадида” уни ИШИДга қўшилишга мажбурлаган. Бриндинов ҳам Владимир Путин олиб бораётган сиёсатга қарши гапларни гапириб келган рафиқасини радикал оқимларга алоқадорлигини текшириш ва унга қарши жиноий иш очишни талаб қилиб келган.\nТаъкидлаш жойизки, жорий йилнинг июн охирларида Россия парламенти “жиноят тўғрисида хабар бермаган” одамлар жиноий жавобгарликка тортилиши тўғрисида қонун қабул қилган эди.\n“Яровая қонунлари” деб ном олган янги тартибга кўра, ватандошлар “халқаро террорчиликдан” “Россия яхлитлигига қарши қуролли исён” борасида тинимсиз хабар бериб туришлари шартлигини белгилаб қўйилган эди.\nЎзбек муҳожирлари ҳам Москва метросида портлаш уюштиришда биринчи маротаба айбланаётгани йўқ. Ўтган йилнинг октябрида Россия пойтахтида 10 нафар мигрант, жумладан ўзбек муҳожири портлаш уюштиришда айбланиб қўлга олинган эди. Бироқ, бироз вақтдан кейин уларнинг аксари мутлақо айбсизлиги туфайли озодликка чиқарилгани тўғрисида хабар қилинганди.\nШунингдек, 2016 йилнинг июнида Тула шаҳар суди “террорчилик акти борасида ёлғон маълумот берган” 32 яшар Ўзбекистон ватандоши Қувончбек Абдиназаровни айбдор деб топиб, 15 минг рубллик жаримага тортган эди.\nАбдуназаров 2016 йилнинг 21 март куни Туланинг Косая Гора қўрғонида ўз таниши билан спиртли ичимлик ичган ва тўсатдан Ўзбекистодан Москванинг Шереметьево аэропортига хотини учиб келаётганини эслаган. Ўз мобил телефонидан у “112 хизмати”га телефон қилган ва Шереметьево аэропортига террорчилар бомба қўйгани ва хотинига таҳдид қилаëтганини билдирган.\nТеррорчиликда айбланган муҳожирнинг аёли ҳибсга олинди\nСўнгги пайтларда Россия Федерал хавфсизлик хизмати томонидан "Ислом давлати" жангариларига алоқадорликда гумонланиб қўлга олинаётган ва жавобгарликка тортилаётган муҳожирлар сони кескин кўпайгани кузатилмоқда.\n13 ноябр куни Россия ФСБси Нижний Новгородда отиб ўлдирилган, келиб чиқиши ўзбекистонлик экани тахмин қилинган Игорь Даурбековнинг рафиқаси Аннани ҳам ҳибсга олганини очиқлади.\nШу йилнинг 23 октябрида Россиянинг Нижний Новгород шаҳрида мамлакат хавфсизлик кучлари махсус амалиёт пайти террорчиликда гумонланган икки одамни отиб ўлдиргани, яна бирини қўлга олгани тўғрисида хабар берилган эди. Ҳибсга олинган ва отиб ўлдирилган шахслар Ўзбекистон ватандошлари экани, бироқ кейинроқ улар Россия фуқаролигини қабул қилгани айтилди.\nФСБ хабарига кўра, Даурбековлар оиласида олиб борилган тинтув натижасида экстремистик адабиёт ва ИШИД байроғи топилган. Фсбчилар “жиноятчилар Нижний Новгородда қатор портлаш акцияларини уюштирмоқчи” бўлганини иддао қилмоқда.\nМаҳаллий журналистлар бу шахсларнинг ИШИДга алоқаси борлигига жиддий шубҳа билдирди.\nАйни дамда, Твиттер тармоғи орқали ИШИД Нижний Новгороддаги террорчилик амалиётига алоқаси борлигини тасдиқловчи ёзув пайдо бўлди.\n“Amaq хабар киладики, икки нафар ИШИД жангчиси 23 октябр куни Нижний Новгородда қуролли ҳужум уюштирди”, дейилади Твиттер тармоғи орқали тарқатилган хабарда.


Тожикистонда журналист ҳибс этилди\n23 октябр 2021, Тошкент вақти: 19:40\nКузатувчиларга кўра, сўнгги пайтларда Тожикистонда журналистларни ёзган мақоласи учун таъқиб қилиш тенденцияси кучаймоқда.\nСўғд вилоятида “Нури зиндаги” ҳафтаномаси мухбири Муҳаммадюсуф Исмоилов ҳибсга олинди. Журналистнинг ҳамкасблари сўзларига кўра, бунга унинг расмийларни танқид қилган қатор мақолалари сабаб бўлган.\nСўғд вилоятининг Ашт туманида фаолият юритган журналист Муҳаммадюсуф Исмоиловни, “Нури зиндаги” (Ҳаёт нури) газетаси бош муҳаррири Жумаи Мирзонинг айтишича, милиция вакиллари уйидан олиб кетишган.\n- Мана икки ҳафтадирки, Муҳаммадюсуф Исмоиловдан дарак йўқ. Лекин редакция номига туман прокуратурасидан бир неча маротаба мактуб келди ва биз уларга жавоб ёздик, - дейди Жумаи Мирзо.\nУнинг сўзларига кўра, Муҳаммадюсуф Исмоилов 2008 йилдан бери “Нури зиндаги” ҳафтаномасида мухбир сифатида ишларди. Шунингдек, у мазкур газетани тарқатиш ва сотиш билан ҳам шуғулланган.\nБиз мавзуга ойдинлик киритиш мақсадида Ашт туман прокуратураси вакиллари билан боғланишга ҳаракат қилдик. Лекин уринишларимиз натижа бермади - прокуратура вакиллари биз билан суҳбатлашишни исташмади.\nИсми ошкор этилмаслиги шарти билан гапирган милиция вакилининг сўзларига кўра, журналист маҳаллийчиликни тарғиб қилишда, ёлғон гапларни тарқатиш ва пора талаб қилишда айбланмоқда.\nБироқ “Нури зиндаги” газетаси бош муҳаррири Жумаи Мирзо бу иддаоларни рад этади. Унинг сўзларига кўра, журналист сўнгги пайтларда тумандаги муаммолар ҳақида қатор танқидий мақолалар ёзганди.\n- Муҳаммадюсуф Исмоилов Ашт туман ҳукуматида ердан ноқонуний фойдаланиш ва сотиш, аҳоли турмуш тарзи ва ободончиликка эътибор берилмаётгани каби мавзуларга бағишланган танқидий мақолалар чоп қилганди. Охирги мақоласи эса туманда сўнгги пайтларда худкушлик кўлами ошиб бораётгани ва бунда маҳаллий ҳукумат, куч ишлатар тизимларининг айби борлигига ишора қилган. Назаримда, журналистнинг ҳибсга олинишига айнан шу танқидий мақолалар сабаб бўлган, - дейди Жумаи Мирзо.\nЖурналистнинг қариндошларидан бири Муҳаммадюсуф Исмоилов нима сабабдан ушлангани ҳануз қоронғилигича қолаётганини айтди. Боз устига, Исмоиловнинг яқинлари унинг ҳозирда қаерда экани ҳам билмайдилар. Улар туман ички ишлар бўлими, прокуратура ва миллий хавфсизлик қўмитасига ҳам мурожаат қилишган, у ерда эса Муҳаммадюсуф Исмоилов йўқлигини айтишган.\nАйни пайтда Тожикистон Мустақил оммавий ахборот воситалари миллий ассоциацияси журналист Муҳаммадюсуф Исмоиловнинг ҳибсга олиниши юзасидан мустақил текширув бошлади.\n- Биз биринчи навбатда Муҳаммадюсуф Исмоилов қайси сабабларга кўра ҳибсга олинганлигини ойдинлаштиришимиз керак. Шунинг учун ташкилотимиз юристи мазкур иш билан шуғулланаяпти ва тез кунлар ичида нима гап бўлганлиги аниқланади. Зурурат туғилса, биз журналист ҳимоясига турамиз, албатта, - деди ассоциация раиси Нуриддин Қаршибоев.\nТаҳлилчиларнинг таъкидлашларича, сўнгги пайтларда Тожикистонда оммавий ахборот воситаларига нисбатан тазйиқ кучайган, сўз эркинлиги билан боғлиқ вазият эса жорий йилда ёмонлашган. Жумладан, қатор газеталар устидан ўтган йил бошлаган маҳкама ҳанузгача давом этмоқда. Шу боис ҳам қатор оммавий ахборот воситалари вакиллари яқин кунларда мамлакат парламенти биноси олдида норозилик намойиши ўтказишга тайёрлик кўрмоқда.


Олий лига-2013 якунлари. "Шўртан" футболчилари ҳақида / CHAMPIONAT.asia\n09:01"Локомотив"нинг ОЧЛ-2018даги рақиби БАА Суперкубоги учун баҳс юритади 0 08:41МЮ Алексис Санчес учун жами 180 миллион фунт сарфлайди 7 08:20Самарқанд дербисида "Динамо" ғолиб бўлди 1 08:01Бу мавсум Ла лигада пенальтидан энг кўп гол ура олмаган футболчи - Месси 22 07:41«Боруссия Д» Обамеянгнинг ўрнига россиялик ҳужумчини олиб келмоқчи 4 07:20ПСЖ «Дижон»га 8та гол урди, Неймар покер қайд этди ва 2та голли пас берди 14 07:01«Барселона»нинг 29 ўйинлик мағлубиятсиз сериясига барҳам берилди 46 06:55Англия кубоги. “Челси” пенальтилар сериясида “Норвич”ни мағлуб этди 10 03:05Испания кубоги. “Барселона” охирги дақиқаларда гол ўтказди ва мағлубиятга учради 67 01:44Ва ниҳоят унга ҳам эътибор қаратишди. “Реал” Обамеянг учун 70 миллион евро тўламоқчи 21 01:25“Барселона” маош тўлаш бўйича жаҳонда биринчи ўринда (ФОТО) 27 01:05Испания кубоги. “Атлетико” ўз майдонида “Севилья”га ютқазди. “Валенсия” эса ғалаба қозонди 8 01:00Даҳшат! “Реал” ёзда Неймар—Левандовски—Азардан иборат янги трио тузмоқчи 32 01:00Спортчилар ижтимоий тармоқларда 7 00:45Зидан: Ҳамма Роналдуни яхши кўради 13\nОлий лига-2013 якунлари. "Шўртан" футболчилари ҳақида\nСайтимизда олий лига-2013нинг ҳар бир иштирокчисига алоҳида тўхталиб ўтдик.\nҲар куни битта клубга аталган статистик кўрсаткчилар сайтимизда бериб борилди. "Бунёдкор", "Локомотив", "Насаф", "Пахтакор", "Олмалиқ", "Бухоро", “Металлург”, "Динамо", "Нефтчи", "Сўғдиёна", "Навбаҳор", "Қизилқум" ва "Гулистон" клублари ҳақида маълумотлар берилганди. Бугунги кун мавсумда сўнгги ўринни олган "Шўртан" клубига аталади.\nҒузор клуби сафида 32 нафар футболчининг хизматларидан фойдаланди. "Шўртан" сафида Павел Леус ва Артурос Фоменко каби легионерлар майдонга тушишди.\nКлуб ҳужумчиси Павел Соломин бу йил 25та ўйинда қатнашиб жамоада энг кўп ўйин ўтказган футболчи бўлди. Кейинги ўринда 24тадан ўйин ўтказган Аббос Омонов ва Александр Востриков қайд этилишган.\nАйнан Соломин 25та ўйинда 7та гол урди ва клуб тўпурари бўлди. Аббос Омонов ва Ярослав Крушельницкий 7 мартадан сариқ карточка олиб клубдаги энг қўпол ўйинчилар бўлишди. "Шўртан" сафида икки футболчи майдондан четлатилди - Ярослав Крушельницкий ва Иброҳим Раҳимов.\nБугун "Шўртан" ҳақида яна мақолалар кутинг.


Навоий вилоятида иккита янги олтин кони ишга тушди - 09.04.2022, Sputnik Ўзбекистон\nНавоий вилоятида иккита янги олтин кони ишга тушди\nУшбу конлар ишга тушиши натижасида йилига 3 миллион тоннадан олтинга бой маъдан қазиб олинади ва 653 та янги иш ўрни яратилади. 09.04.2022, Sputnik Ўзбекистон\nТОШКЕНТ, 9 апр - Sputnik. Навоий вилояти Томди туманида 7 апрель куни иккита янги олтин кони ишга тушди, деб хабар қилмоқда“Навоий кон-металлургия комбинати” АЖ. Хабарда айтилишига кўра, "Балпантоғ" ва "Томдибулоқ" конларидан 15 йил мобайнида йилига 3 миллион тоннадан олтинга бой маъдан қазиб олинади. Бу ишларни бажариш учун конга 7 та гидравлик экскаватор, 5 та бурғилаш қурилмаси, 23 та автоавғдаргич, 2 та тепловоз ва бошқа кўплаб кон техникаларини харид қилиш кўзда тутилган.Ушбу мақсадда бу ерда кончилик корхонаси барпо этилади. Янги конларнинг олтин таркибли маъдан захиралари комбинатнинг 2-гидрометаллургия заводига 33 километрлик темир йўллари орқали ташилади. Ушбу конлар ишга тушиши натижасида 653 та янги иш ўрни яратилади.\nнавоий вилояти, олтин кони\n14:14 09.04.2022 (янгиланди: 14:17 09.04.2022)\n© "Навоий" ГМКНовые месторождения золота запустили в Навоийской области\n© "Навоий" ГМК\nУшбу конлар ишга тушиши натижасида йилига 3 миллион тоннадан олтинга бой маъдан қазиб олинади ва 653 та янги иш ўрни яратилади.\nТОШКЕНТ, 9 апр - Sputnik. Навоий вилояти Томди туманида 7 апрель куни иккита янги олтин кони ишга тушди, деб хабар қилмоқда“Навоий кон-металлургия комбинати” АЖ.\n"Томди тумани ҳудудида "Мурунтов" кони таркибида "Балпантоғ" ва "Томдибулоқ" конларининг очилиш маросими ва бу ерда биринчи портлатиш ишлари амалга оширилди. <...> Конлар 40 миллион тоннадан ортиқ маъдан захирасига эга эка", - дейилган хабарда.\nНовые месторождения золота запустили в Навоийской области\nХабарда айтилишига кўра, "Балпантоғ" ва "Томдибулоқ" конларидан 15 йил мобайнида йилига 3 миллион тоннадан олтинга бой маъдан қазиб олинади. Бу ишларни бажариш учун конга 7 та гидравлик экскаватор, 5 та бурғилаш қурилмаси, 23 та автоавғдаргич, 2 та тепловоз ва бошқа кўплаб кон техникаларини харид қилиш кўзда тутилган.\nУшбу мақсадда бу ерда кончилик корхонаси барпо этилади. Янги конларнинг олтин таркибли маъдан захиралари комбинатнинг 2-гидрометаллургия заводига 33 километрлик темир йўллари орқали ташилади.\nУшбу конлар ишга тушиши натижасида 653 та янги иш ўрни яратилади.


ХОМ АШЁ СОТИШДАН - ТАЙЁР МАҲСУЛОТ ИШЛАБ ЧИҚАРИШГАЧА\nШаҳрисабз туманида фаолият юритаётган "Kesh Anvarova Ohuda" хусусий корхонаси 1999 йилда иш бошлаган. Йигирма йил давомида тоғ тошини майдалаб, уни хом ашё сифатида қайта ишлаш корхоналарга етказиб бериш билан шуғулланган бу кичик бизнес субъекти яқинда қурилиш материаллари бозорига тайёр маҳсулотлар тақдим этишни ҳам бошлади.\n- Бу лойиҳани амалга оширишни бир неча йилдан буён ўйлаб юргандик, - дейди корхона иш бошқарувчиси Анвар Бердиев. - Ўтган йили тижорат банкидан 400 миллион сўм кредит олиб, Хитойдан зарур асбоб-ускуналарни харид қилдик. Улар ёрдамида гипс ва оҳакни қайта ишлаб, ҳозир анча харидоргир бўлган маҳсулотлар - қурилишда ишлатиладиган бўр ва шпатлёвка ишлаб чиқараяпмиз.\nТадбиркорнинг таъкидлашича, фақат айрим турдаги химик қўшимчаларни ҳисобга олмаганда, қолган хом ашё тўлиқ ҳудуддаги тоғ-кон корхоналаридан харид қилинади. Бу эса маҳсулот таннархининг ошиб кетмаслигини таъминлаяпти.\nАйни пайтда корхонада ойига 400 тонна хом ашё билан биргаликда, 100 тоннадан ошиқ тайёр маҳсулот ҳам ишлаб чиқарилмоқда. Тадбиркорнинг эндиги мақсади эса лойиҳани янада кенгайтириб, тайёр маҳсулотлар тури ва салмоғини бир неча баробар кўпайтиришга қаратилган.


Шов-шувли ва сирли қотиллик. АҚШ президенти Жон Кеннедининг ўлдирилиши - Daryo\n08:31, 22.11.2021 164447\n1963 йил 22 ноябрь куни АҚШнинг амалдаги президенти Жон Кеннеди Техас штати пойтахти Даллас шаҳрида ўз кортежида аҳоли билан учрашиш учун кетаётган эди. Унга штат губернатори, рафиқаси ва полиция ҳамроҳлик қилаётган бўлиб, президент Lincoln Continental кабриолетида халқ олдидан ўтаётганди. Кутилмаганда ўқ овозлари эшитилади… Президент оғир жароҳатлар билан касалхонага олиб кетилади. Бутун Америка халқи бу суиқасддан шок ҳолатига тушади. Мамлакат президент ўз кортежида, полиция ҳамроҳлигида шундоққина одамлар олдида қотил нишонига айланганди.\nЖон Кеннеди қандай президент эди?\nЖон Кеннеди АҚШнинг 35-президенти бўлиб, у бу лавозимга 1961 йили демократлар партиясидан сайланади. Иккинчи жаҳон уруши фахрийси бўлган Кеннеди ҳокимият тепасига келгач бир қатор ижтимоий ислоҳотлар ўтказади. Солиқлар камайтирилиб, ижтимоий соҳага кўпроқ маблағ йўналтирилади.\nКеннеди президентлигининг асосий воқеалари сифатида СССР билан коинотни эгаллаш пойгасини бошлаш, Берлин ва Кариб инқирози ҳамда АҚШдаги ирқий камситишларни йўқотиш учун жиддий қадамлар ташлаш кўрсатиб ўтилади.\nИжтимоий соҳадаги ислоҳотлар ва қора танли фуқаролар ҳуқуқларини ошириш тўғрисидаги қонун ўта консерватив кучларда Кеннедига қарши кайфиятни кучайтиради. Кеннедининг рақиблари уни АҚШни йўқ қиладиган «коммунист» дея атайди. Аммо халқ Кеннедини қўллаб-қувватлаётган эди. 1963 йил март ойида ўтказилган сўровномада 74% америкаликлар Кеннедининг иккинчи марта сайланишига овоз беради.\nКеннеди ўта либерал етакчи эди. Гарчи у Совуқ урушнинг чўққиси ҳисобланувчи Кариб инқирози ташкилотчиларидан бири бўлса-да, тинчлик учун курашишга тайёр эканини кўп бора таъкидлайди. 1963 йил 10 июндаги маърузасида Кеннеди СССР билан муносабатларни яхшилаш ҳақида тўхталиб, ўзининг машҳур нутқини сўзлайди.\nБизнинг умумий жиҳатимиз шундаки, барчамиз шу сайёра аҳолисимиз. Бир ҳаводан нафас оламиз. Фарзандларимиз келажаги учун яшаймиз. Ва биз ҳаммамиз бир кун келиб ўламиз.\nКеннедига айнан қайси сабаб туфайли суиқасд уюштирилгани унинг қотиллари аслида кимлар эканлиги тўла аниқ бўлмаганлиги сабабли мавҳум. Айтиш мумкинки, Кеннедининг баъзи қарорлари(хусусан, пўлат соҳасидаги қонун) президент ва саноат монополлари орасида келишмовчилик келтириб чиқарганди.\nЖон Кеннедининг Техасга боришидан уч асосий мақсад бор эди: демократларнинг президентлик кампанияси учун кўпроқ маблағ йиғиш, 1964 йилги бўлажак сайловлар учун ҳаракатни бошлаш ва олдинги сайловда аранг ғалабага эришган Техасда (ҳатто Далласда мағлуб бўлган) сиёсий ташвиқот ўтказиш. Шунингдек, Кеннеди унга қарши кураш олиб бораётган Техас Демократлар партиясининг бир қанча етакчи аъзолари билан ўртадаги ихтилофларни йўқотишни ҳам ният қилади.\nСафарда президентга аёли Жаклин Кеннеди ва вице-президент Линдон Жонсон ҳамроҳлик қилади. 21 ноябрь куни Техасга етиб келган Кеннеди штатга икки кунлик ташрифини бошлайди. Кўпчилик Техасда Кеннедига қарши кайфият кучлилигини айтса-да, президент Сан-Антонио, Ҳюстон ва Форт-Уэртдаги учрашувларда аҳоли томонидан илиқ кутиб олинади.\n22 ноябрь тонгида Далласнинг Лав Филд аэропортига қўнган Жон ва Жаклин Кеннеди\nФото: The Day\nЭртаси куни эрталаб президент ва биринчи хоним Форт-Уэртдан Далласнинг Лав Филд аэропортига қисқа парвоз қилади. Бу ерда уларни Техас губернатори Жон Конналли ва унинг аёли Нелли Конналли кутиб олади. Улар президент ва губернатор оиласи учун махсус келтирилган Lincoln Continental кабриолет лимузинида навбатдаги аҳоли билан учрашиш жойи — Даллас савдо маркази томон йўл олади.\nКортеж Даллас шаҳрининг чеккасидаги Дили Плаза парки бўйлаб ҳаракатлана бошлайди. Президентни кўп сонли полиция, қўриқчилар ва аҳоли вакиллари кузатаётган эди. Lincoln’нинг орқа ўриндиғида президент ва биринчи хоним, ўрта ўриндиқда эса губернатор ва унинг рафиқаси ўтиради.\nПрезидент кортежи кўп қаватли мактаб китоб омбори ёнидан ўта бошлайди. Табассум қилган президент кабриолетда одамларга қўл силкитиб кетарди. Соат 12:30 ларда снайпернинг ўқ овози янграйди…\nКеннедига уч марта ўқ узилади. Биринчи ўқ унинг бўйнини тешиб ўтиб, олдинда ўтирган губернатор Конноллининг тиззасини ҳам яралайди. Иккинчи ўқ президентнинг орқа мия соҳасига йўналтирилади. Президент Жон Кеннеди рафиқаси ва Америка халқи кўз ўнгида суиқасд қурбонига айланади. Ҳаваскорлар камерасига тушиб қолган ушбу кадр бутун дунёни ларзага солади.\nҚотиллик юз беришидан бир неча дақиқа олдин олинган расм\nПрезидент ва губернаторни дарҳол Паркленд касалхонасига олиб боришади. Бироқ уринишларга қарамай президент ҳаётини сақлаб қолишнинг иложи бўлмайди. Соат 13:00 президент Кеннедининг вафот этгани расман эълон қилинади. Губернатор Коннолли эса омон қолади.\nЎша куни зудлик билан Вашингтонга қайтган вице-президент Линдон Жонсон самолётнинг ўзидаёқ АҚШ ҳарбий-ҳаво кучлари олдида президентлик қасамёдини қабул қилади.\nҚотилнинг ҳам қотиллик қурбонига айланиши\nҚотилликдан кейинги бир соат ичида АҚШ ва дунё Кеннеди ўлимидан хабар топгач, қотилни излаш драммаси бошланади. Қотил деб собиқ АҚШ денгиз пиёда аскари, бир неча йил СССРда яшаган ва китоб омборида бир ойдан бери ишлаб келаётган Ли Ҳарви Освалд гумон қилинади. Ўқ гилзалари китоб омборининг олтинчи қаватидан топилади. Қаватнинг бошқа еридан эса милтиқ ҳам топилиб, қурол Освалдга тегишли эканлиги аниқланади.\nПолиция дарҳол Освалдга қидирув эълон қилади. Освалдни йўлда кўриб қолган полициячи Типпит уни қўлга олишга ҳаракат қилади. Аммо Освалд уни отиб ўлдиради. 13:50 да Освалд Техас театрида ёнида қўлга олинади.\nПолиция Освалдни қисқа сўроқ қилади, у ўзига қўйилган айбловларни рад этади. Шундан сўнг расмийлар Освалдни Даллас полиция ертўласидан округ қамоқхонасига ўтказишга қарор қилади. 24 ноябрь куни президент қотилининг кўчирилишини кузатиш учун кўплаб оломон ва журналистлар етиб келади. Освалднинг олиб чиқилиши жонли эфирда намойиш қилинади.\nОсвалд полиция маҳкамасидан олиб чиқилган пайтда, Далласдаги тунги клуб эгаси, уюшган жиноятчилик билан алоқаларга эга бўлган Жек Руби оломон орасидан чиқиб унга қарата ўқ узади. Бу воқеани бутун Америка ва жаҳон халқи жонли эфирда кузатиб туради. Роби сўроқ пайтида бу ҳаракатни Кеннеди ўлимидан қаттиқ ҳаяжонда экани сабаб содир этганини иддао қилади. Суд уни ўлим жазосига маҳкум этган.\nЛи Ҳарви Освалднинг ўлдирилиши\nОсвалд икки кун олдин президент Кеннеди вафот этган Паркленд касалхонасига олиб келинади ва шу ерда у ҳам ҳаёт била видолашади. Шу тариқа президент ўлимининг ягона гумонланувчиси йўқотилади (ёки йўқ қилинади).\nДеярли ҳеч ким ишонмаган Уоррен ҳисоботи\nАҚШда кўпчилик Кеннедининг ўлимида СССР ва Кубанинг қўли борлигини тахмин қилади. Бунга асосий сабаб Освалднинг Москвада яшагани ва қотилликдан бироз олдин АҚШга қайтиб келгани эди.\nҚотилликни тергов қилиш учун Конгресс қарори билан янги президент Линдон Жонсон томонидан комиссия тузилади. Комиссия унга бошчилик қилган Олий суд раиси судья Эрл Уоррен исми сабаб «Уоррен комиссияси» номини олади. Уоррен комиссияси 1964 йил 24 сентябрда президент Кеннеди қотиллиги бўйича 888 бетлик якуний ҳисоботни Линдон Жонсонга топширади. Ҳисобот орадан уч кун ўтгач матбуотда эълон қилинади.\nҲисоботда президент қотили Освалд мутлақ бир ўзи ҳаракат қилган деган хулосага келинади. Освалд қотили Роби ҳам ёлғиз ҳаракат қилган дея айтилади. АҚШ қонунчилигига кўра, ўлган одамга нисбатан жиноий иш очиб бўлмайди. Шундай бўлса-да Освалд президентнинг ягона қотили деб топилади ва сиртдан ўлим жазосига ҳукм қилинади.\nАҚШда ҳам, бошқа дунё давлатларида деярли ҳеч ким бу ҳисоботга ишонмайди. Чунки АҚШдек давлат президентига қарши фақат бир киши фитна уюштириши имконсиз эди. Кейинчалик бу суиқасд ҳақида турли назариялар пайдо бўлади. Уларда гумондор сифатида Кеннеди билан муносабатлари ёмон бўлган Америка монополистлари, шунингдек, Кеннеди билан зиддиятда бўлган Техас губернатори Коннолли ва ҳатто президентлик сайловида партия етакчилигини Кеннедига бой берган вице-президент Линдон Жонсон ҳам кўрсатилади.\nАмерика аҳолиси Жон Кеннедини АҚШнинг энг буюк ўн президентидан бири деб ҳисоблайди. АҚШдаги кўплаб кўча ва биноларга Кеннеди номи берилган. Шунингдек Нью-Йоркдаги халқаро аэропортлардан бири ҳам Жон Кеннеди номи билан аталади.\nКеннеди ва унинг ўлими ҳақида бир неча фильмлар олинган. Унинг тасвири 50 сентлик тангаларга туширилган. Ҳарвард университетининг факультетларидан бирига ҳам Кеннеди номи берилган.\nКеннедининг кейинчалик икки тарафдан келган ўқдан жароҳат олгани ҳақида фактлар пайдо бўлади, аммо бугунги кунга қадар Кеннедига суиқасдни айнан кимлар уюштиргани номаълумлигича қолмоқда. Суиқасднинг ягона гумондори ёхуд аъзоси Ли Ҳарви Освалд эса ҳеч қандай маълумотларни очиқламасдан ҳаёт билан видолашди.\n20:44, 05.01.2022 59392\n16:44, 10.01.2022 58275\n16:08, 10.01.2022 52196\n19:29 Бугун 57\n19:22 Бугун 762\n19:01 Бугун 1912\n18:58 Бугун 1228\n22:35, 19.01.2022 95097\n22:14, 19.01.2022 92082\n12:15, 20.01.2022 62730\n15:46 Бугун 67610


Тозаликка риоя этиш барчамизни фаровон яшашимизни таъминлайди | Ўзбекистон "Адолат" социал-демократик партияси\nТозаликка риоя этиш барчамизни фаровон яшашимизни таъминлайди\n2 Февраль, 13:59 • Бухоро вилояти, Партия лойиҳаси, Янгиликлар • 158 марта кўрилди • Комментариев к записи Тозаликка риоя этиш барчамизни фаровон яшашимизни таъминлайди нет\nАтроф-муҳитни асраш, унинг қонун-қоидаларига риоя этиш барчамизнинг фуқаролик бурчимиздир. Дарҳақиқат, атрофга назар ташласак, баъзан ўз фуқаролик масъулиятини унутган ва бурчини адо этишда ўзида куч топа олмаётган фуқароларимиз ҳам йўқ эмас. Айнан табиат инъом этган ҳар бир бойликни исроф этган ҳолда табиатга зарар келтираётганларнинг кўпини кўрамиз. Аммо баъзан бу беодобликларга беписандликларча муносабатда бўламиз. Аслида барчамиз она табиатни асрашимиз, атроф-муҳитни тоза тутишимиз ҳамда турли чиқинди воситалар билан ифлослантирмаслигимиз даркор. Тозаликка риоя этиш барчамизни фаровон яшашимизни таъминлайди. Айни мана шу мақсадни илгари сурган ҳолда Ўзбекистон “Адолат” СДП “Тозалик йўлида бирлашайлик” лойиҳасини амалга оширишга катта эътибор қаратган. Хусусан, жойларда тарғибот тадбирлари ташкил этилмоқда, аҳоли фаол иштирок этган ҳолда атроф-муҳит тозалигига ўз ҳиссасини қўшиб келмоқда. Ушбу лойиҳа доирасида партиянинг барча ходимлари қатори Бухоро вилоят, туман ва шаҳар Кенгаши ходим ҳамда фаоллари ташаббускорликни оширган ҳолда иштирок этиб келишмоқда. Партиянинг Бухоро вилоят, туман ва шаҳар Кенгаши ташкилотларига ҳам Сиёсий Кенгашидан етказилган “Тозалик йўлида бирлашайлик” шиори қайд этилган плакат, буклет ва флаерларни маҳалла фуқаролар йиғинлари, касб-ҳунар коллежлари, мактабгача таълим муассасалари, туман тиббиёт бирлашмалари, санитария ва эпидемиология назорат марказларида, шунингдек, ҳудудлардаги барча маиший ва савдо дўконларига тарқатилиб, аҳолини тозаликка риоя этишга чорламоқда.\nАйтиш жоизки, Бухоро туман Кенгаши ходимлари тумандаги 36 та маҳалла фуқаролар йиғини, 26 та мактабгача таълим муассасаси, 54 та умумтаълим мактаблари ҳамда Бухоро туман Санитария эпидемиология назорат маркази бинолари пештоқига илиб қўйишар экан, бу ташаббус барча фуқароларни ўзига жалб этди. Шунингдек, Галаосиё қурилиш ва транспорт касб-ҳунар коллежининг биринчи босқич талабалари учун тарғибот тадбири ташкил этилди. Ушбу тадбирда иштирок этган ўқувчиларга флаерлар тарқатилар экан, атрофи-муҳитни асраш, турли чиқиндиларни кўча-кўйларда ташламаслик энг асосий вазифамиз эканлиги таъкидланди.\nАмон Аҳмедов, Галаосиё қурилиш ва транспорт касб-ҳунар коллежи директори:\n— Ўзбекистон “Адолат” СДП томонидан олиб борилаётган бундай ташаббус барчани тартибга чақиради, албатта. Коллежимиз ўқувчиларининг ҳар бири баъзан атроф-муҳит тозалигига риоя этишмайди. Партиянинг ёшлар учун ташкил этган ушбу тарғибот тадбири уларнинг фуқаролик масъулиятли бурчини англашга хизмат қилади. Берилган ҳар бир тарқатма материаллари тартиб ва интизомга, она табиатимизга нисбатан эътиборли бўлишига хизмат қилади.\nПартиянинг Ромитан туман Кенгашида ҳам ташкил этилаётган тадбирлар барча фуқароларни фаолликка жалб этмоқда. Хонадонлар, маҳаллалар, таълим даргоҳларининг барчаси тозалик йўлида бирлашиб келмоқда. Ромитан туманидаги 45 та маҳалла фуқаролар йиғини, 44 та умумтаълим мактабларида ҳам олиб борилган шундай тарғибот ишлари ҳар бир туман фуқаросини ўз ҳудуди ва маҳалласини озода тутишга жалб этмоқда.\nЮртимиз ўз гўзаллиги билан аҳамиятлидир. Уни тоза тутиш эса фақат бизнинг вазифамиз ҳисобланади. Тозаликка риоя этиш, ҳар бир гўшамизни асраб-авайлаш бизнинг конституцион бурчимиздир. Биз ана шу бурчимизни вақтида англаган ҳолда тозалик йўлида бирлашмоғимиз лозим. Зеро, тозалик – юксак маданият ифодасидир.\nТозаликка риоя этиш барчамизни фаровон яшашимизни таъминлайди was last modified: Февраль 2nd, 2018 by matbuot\n« Кекса нуронийлар партия эътиборида Фармон тадбиркорларга кенг имкониятлар эшигини очмоқда »


Польшалик сайёҳларга виза бериш соддалаштирилди\nФото: Travel Europe\nПрезидент «Польша Республикаси туристлари учун виза тартиб-таомилларини соддалаштириш тўғрисида»ги қарорга имзо чекди.\nNorma.uz’нинг ёзишича, келаси йилнинг бошидан Ўзбекистонга сайёҳ сифатида ташриф буюраётган Польша фуқароларига 30 кундан кўп бўлмаган муддатга кириш визалари 2 иш куни мобайнида расмийлаштирилади. Ҳужжатларни қабул қилиш куни ушбу муддатга киритилмайди.\nШунингдек, улар учун сайёҳлик ваучерлари ва республика туристик ташкилотларининг таклифномаларини тақдим этиш тўғрисидаги талаб бекор қилинди. Эълон қилинган ҳужжатда ТИВга тегишли топшириқ келтирилган.


Шанхай Ҳамкорлик ташкилотидан кимга кўп фойда? - BBC News O'zbek\n23-24 июнь кунлари Тошкентда Шанхай Ҳамкорлик ташкилоти саммити бўлиб ўтади.\nСаммитга тайёргарлик Ўзбекистон пойтахтида 1 йил олдин бошланган, кўп қурилишлар ва кўча кенгайтиришлари ШОС саммити билан тушунтирилди.\nИюнь ойи келиши билан эса Тошкентда хавфсизлик чоралари ўта кучайтирилди.\n21 июндан Хитой Президенти Си Цзинпиннинг Ўзбекистонга давлат ташрифи бошланди.\nОлиймақом меҳмон сафарини Бухоро зиёратидан бошлади.\nТошкент йиғини ШОСнинг 15-юбилей саммитидир.\nЎзбекистон пойтахтига ташкилотга аъзо давлатлар барчасининг қатнашиши хабар қилинди.\nБундан олдин Қирғизистон Президенти Алмазбек Атамбоевнинг Ўзбек-Қирғиз муносабатлари таранглашиши манзарасида Тошкентга сафардан воз кечиши баёноти ҳам янграганди.\nМезбон Президент Ислом Каримов Хитой Президенти Си Цзинпин, Россия Президенти Владимир Путин, Қозоғистон Президенти Нурсултон Назарбоев, Тожикистон Президенти Имомали Раҳмон, Қирғизистон Президенти Алмазбек Атамбоевларни ШҲТнинг аъзо давлатлари раҳбарлари сифатида кутиб оладилар.\nАфғонистон, Беларус, Мўғулистон, Покистон, Эрон, Ҳиндистон Шанхай Ҳамкорлик ташкилотида кузатувчи давлат мақомига эга ва бу мамлакатлар расмий ҳайъатлари ҳам Тошкентга борганлар.\nОлти мамлакатга ШОСнинг мулоқот бўйича шериги мақоми берилган.\nБулар Арманистон, Озарбайжон, Непал, Камбоджа, Туркия ва Шри-Ланкадир.\nТошкент саммити Хитойнинг Марказий Осиё республикалари билан газ сотиб олиш бўйича ҳамкорлиги ривожланиб бораётган, иқтисодий-молиявий кўмаклар миқёси ортгани ҳам кузатилаётган пайтга тўғри келмоқда.\nИлгари ШОСда икки йирик қудрат - Россия ва Хитой мувозанати билан иш кўрилганди, ҳозирга келиб эса Ғарбнинг Россияга нисбатан санкциялари Россияни иқтисодий жиҳатдан Хитой билан рақобатлашиш имкониятидан маҳрум этган, бу эса ШОСда Хитой доминантлигига етакламоқда, деган фикрлар билдирилмоқда.\nШанхай Ҳамкорлик Ташкилотидан ким кўп фойда кўраяпти? Хитой Шанхай ташкилотида қолганларни ўз айтганига кўндираяпти, деяётганлар ҳақми? Би-би-си ушбу саволни тошкентлик сиёсий тахлилчи Забиҳулло Соиповга берди.\nДастлаб Тошкентда саммитга тайёргарлик қандай кўзга ташланади, деб сўрадик.


Ҳожилик кибрга бошламасин ёхуд оқибат борасида ...\n11 Äåêàáðü 2017 19:28 1760\nҚўлимга қалам олиб ушбуни ёзишга менга бир йиғинда бўлган суҳбат сабаб бўлди.\nЎзбекнинг нимаси кўп, тўй-ҳашами, гап-гаштаги. Шундай йиғинларнинг бирига камина ҳам бор эдим. Уйнинг тўрида ўтирган олтмиш ёшларни қаршилаган, башанг кийинган бир киши мақтаниб қолди: “Мен ҳаж сафарига тўрт марта бордим. Насиб қилса келгуси йили яна бориш ниятим бор...”\nБу гапни эшитиб менга падари бузрукворим, “Ўзбекистонда хизмат кўрсатган фан арбоби”, Қуръони Каримни ўзбек тилига таржима қилган йирик манбашунос олим Исматуллоҳ ҳожи Абдуллаевнинг бир пайтлар айтиб берган ривоятлари эсимга тушиб кетди.\nУзоқ ўтмишда бир донишманд яшаган экан, у жуда билимли ва доно бўлган экан. Аллоҳ насиб қилиб ҳажга борибди ва ҳаж амалларини адо этиб бўлгач, ҳужрасида ўтирган пайтда елкасига икки фаришта қўниб ўзаро суҳбатлашибди. Фаришталар, “Бу йил ҳаж амалини бажаргани жуда кўп инсонлар келди, лекин фақат боғдодлик Абдуқосим кавушдўзнинг ҳажи қабул бўлди ва унинг шарофати билан бошқаларнинг ҳажи ҳам қабул бўлди,” деб яна учиб кетишибди. Бу суҳбатни эшитган донишманд, “мен уйимга боришдан аввал албатта Боғдодга бориб, фаришталар айтган Абдуқосим кавушдўз билан кўришиб, уни зиёрат қилиб қайтаман,” деб йўлга тушибди.\nБоғдодга бориб, сўраб-суриштириб Абдуқосимнинг уйини топибди. Оддий, камтарона ҳовли эшигини тақиллатибди. Ичкаридан ўрта ёшли бир киши чиқиб, салом берибди. Шунда донишманд “Абдуқосим, мен сизни зиёрат қилгани келдим. Ҳажингиз қабул бўлсин” дебди.\nАбдуқосим донишмандга қараб, “кечирасиз, сиз адашганга ўхшайсиз, мен ҳаж зиёратига борганим йўқ,” деб жавоб берибди. Донишманд ҳайрон бўлиб, ҳажга борганидаги бўлган воқеани унга сўзлаб берибди ва Абдуқосимга “сизнинг нимадир қилган яхши амалингиз Аллоҳга ёққанки, сизнинг ҳажингиз қабул бўлган ва сиз орқали бошқа инсонларнинг ҳажи қабул бўлган,” дебди. Абдуқосим бу гапларни эшитиб, ҳайрон бўлиб қолибди.\nДонишманд ундан “нима иш қилдингизки Аллоҳга шунчалик ёқибди?” деб сўрабди. Кавушдўз ўйланиб, бундан бир неча ой олдин бўлиб ўтган воқеани сўзлаб берибди:\n“Мен бир оддий косибман, Худога шукр, оилам, бола-чақам, уй-жойим бор. Беш вақт намозимни ўқийман, рўза тутаман ва закотини бераман. Лекин исломнинг бешинчи фарзи бўлмиш ҳажга боришни ният қилардиму, ҳар йили озгина маблағим етмай, боролмай қолардим. Ўтган йили, “келгуси йили Худо хоҳласа албатта ҳаж сафарига бораман” деб, бир қути ясаттирдим ва ҳар кунги даромадимдан учдан бирини шу қутига сола бошладим.\nБир куни уйга келсам хотиним бурчакда йиғлаб ўтирибди. Ҳайрон бўлиб сўрадим: “Сизни ким йиғлатди ёки болалар қийнаб қўйдими?”\nХотиним менга қараб, “ён қўшнимиз хафа қилди”, деди. Хайронлигим янада ортиб, “бўлиб бўлган воқеани аниқроқ тушунтириб беринг” дедим.\nХотиним, “Бир юмуш билан қўшниникига чиққан эдим, улар дастурхонда кабоб еб ўтиришган экан. Биласиз, ҳомиладорман. Кабобнинг ҳиди димоғимга урилиб, кўнглим кетди, лекин қўшни мени дастурхонга таклиф қилмади. Ҳатто бир бўлак илинмади ҳам. Шундан ранжидим. Хўрлигим келиб, йиғлаб ўтирибман” деди.\nБу гапдан жуда жаҳлим чиқди. Кўздек қўшни бўлсак, бирор маротаба сан-манга бормаган бўлсак, наҳотки хотинимнинг ҳомиладорлигини кўра-била туриб, бир сих, лоақал бир тишлам кабобини қизғонган бўлса. Ғазабланиб қўшниникига чиқдим. Қўшним ичкарига таклиф қилди. Мен кўнмадим. “Сиздан хафа бўлдим”, дедим ва хотиним билан бўлган воқеани айтиб бердим. Қўшни мендан бу гапларни эшитиб мени мажбурлаб уйига олиб кирди ва менга қараб сўз бошлади:\n“Мана, кўринг, уйда қўлга илинадиган, сотгулик ҳеч нарса қолмади. Беш-олти ой олдин дўконим касодга учради. Солиқларни ҳам, қарзларни ҳам тўлолмай қолдим. Уйдаги барча нарсаларни сотдим, егулик топиш ҳам дардга айланди. Бугун эрталаб нима қилишимни билмай кўчага чиқдим. Узоқ юрибман, қарасам далада, дарахт тагида бир қўй ўлиб ётибди. Болаларим очликдан ўлмасин деб ёнимдан пичоқни олиб қўйни сўйдим. Уйга олиб келиб, болаларимга кабоб пишириб, еб ўтирган пайтимизда сизнинг хотинингиз чиқиб қолди. Ҳаром ўлган қўйнинг гўшти бизга ҳалол, аммо сизнинг хотинингиз ва туғилажак фарзандингизга ҳаром бўлгани учун уни дастурхонга таклиф қилмадик.” Бу гапларни айтган қўшним йиғлаб юборди.\nШу заҳоти дўконимга кириб, қутини очдим, санасам бир эмас, икки марта ҳаж қилишга етарли пул тўпланган экан. Белимдаги қийиқчамни ечиб, пулларни тугдим ва қўшнимникига қайтиб бориб, унга пулни бердим. Лекин қўшним хижолат қилиб пулни олмади. Шунда мен унга “бу пуллар рўзғордан ортиқча, мен насиб қилса ҳажга бориш учун тўплаган эдим, аммо ён қўшнимнинг бошига шундай ташвиш тушиб турган пайтда мен қандай қилиб ҳажга боришим мумкин,” деб мажбурлаб пулни бериб чиқдим. Бўлган воқеа шу...”\nДонишманд Абдуқосимга қараб “сиз уйда туриб ҳаж қилибсиз ва сиз туфайли мен каби ҳажга борганларнинг ҳажи қабул бўди,” деб дуо қилибди ва йўлига равона бўлибди.\nМустақиллик бизга кўп нарсаларни берди. Хусусан, динимизга эътибор кучайди, масжидлар, мадрасалар очилди. Ҳаж сафарига, умра зиёратига бориш учун имкониятлар туғилди. Аммо негадир кейинги пайтлар қариндош-уруғ, қўни-қўшнилар ўртасидаги оқибат кўтарилгандай. Ҳожилик баъзи ҳоллардан ибодатликдан чиқиб кибрга айлангандай... Яна билмадим...\nЖамият 21.02.2020 60\nЖамият 21.02.2020 188\nБизнес 21.02.2020 51\nСиёсат 21.02.2020 33\nСпорт 21.02.2020 73\nЖамият 21.02.2020 156\nСиёсат 21.02.2020 87\nЖамият 19.02.2020 112\nЖамият 19.02.2020 633\nДунё 19.02.2020 74\nНаманган вилояти маданий мероси 06.08.2019 2364\nНаманган вилояти маданий мероси 06.06.2019 8264\nНаманган вилояти маданий мероси 01.06.2019 27339\nНаманган вилояти маданий мероси 01.11.2018 27153\nНаманган вилояти маданий мероси 23.10.2018 66365\nНаманган вилояти маданий мероси 19.10.2018 36617\nНаманган вилояти маданий мероси 17.10.2018 49795


Kixx гибрид двигателлари учун янги Kixx HYBRID мотор мойлари туркумининг дунё бўйлаб сотувлари бошланганини эълон қилди\n«GS Caltex» компаниясининг Kixx мойлаш материаллари бренди гибрид автомобиллар учун махсус ишлаб чиқилган янги мойлар туркумини тақдим этди. Kixx HYBRID мойлари Кореяда илғор корейс технологиялари асосида барпо этилган.\nБугунги кунда кўплаб асосий соҳаларда барқарор ривожланиш технологиялари биринчи ўринга чиқмоқда. Дунё гибрид автомобиллари бозори, юксак самарадорлик ва экологияга масъулиятли ёндошувни бирлаштирган ҳолда ишончли ўсиш суръатларини намоён қилмоқда.\n«Экологик, ва хусусан, гибрид транспорт воситаларига ўсган талаб, сифат ва жиҳатлари энг замонавий жаҳон стандартларига жавоб берувчи мотор мойларини барпо этишда инновацион ёндошувлар заруриятини кўрсатди. Янги Kixx HYBRID мойлар туркумини ишлаб чиқариш Kixx компаниясининг экологик автомобиллар соҳиблари учун мўлжалланган маҳсулотлари кўламини янада кенгайтириш учун бошланғич нуқта вазифасини бажаради», – дея изоҳ берди Ен Джун Чой хоним — GS Caltex мойлаш материаллари маркетинги бўлими бошлиғи.\nKixx HYBRID мойлари Америка нефть институти (API) томонидан белгиланган охирги API SP халқаро соҳа стандартларига тўлиқ жавоб беради. Уларнинг таркибига юқори сифатли базавий мойлар, шунингдек юқори тежамкорлик ва двигателнинг муддатдан олдин эскиришидан ҳимояни таъминловчи махсус қўшимча суюқликлар киради.\nKixx HYBRID туркуми гибрид двигателлари фаолиятининг барча хусусиятларини ҳисобга олган ҳолда ишлаб чиқилган. Ёпишқоқликнинг паст даражаси — 0W-16 ва 0W-20 — ишга тушишдаги тезроқ ва майинроқ циркуляция ҳисобидан қисмлар емирилишининг олдини олишга, юқори антиоксидант хусусиятлари ва ҳаракатдаги барқарорлик эса мой алмаштириш даврийлигини оширишга кўмак беради.\nНоябрь ойининг охирида Kixx HYBRID маҳсулотларининг гибрид автомобиллар кенг тарқалган Японияга етказилиши бошланди. 2020 йилнинг декабрь ойидан эса мойларнинг янги туркуми Россия, Украина, Қозоғистон ва Ўзбекистон бозорларига кириб келади. Шу вақтнинг ўзида Яқин Шарқ мамлакатлари, шу жумладан, Иордания ва Ироқда сотувлар бошланиши кутилмоқда.\n2005 йилдан бери Kixx бренди харидорларнинг барча талабларини инобатга олган ҳолда юқори сифатли мотор мойларини ишлаб чиқариб, автомобиль инновациялари соҳасидаги етакчилардан бири сифатида ишлаб келмоқда. 2020 йилда «Korea First Brand Award 2020» мукофоти доирасида Kixx компанияси мойлаш материаллари тоифасида 1-рақамли Корея бренди деб тан олинди.\nKixx мотор мойлари тўғрисида қўшимча маълумот учун расмий сайтга ташриф буюринг: https://www.kixxlube.ru.\nKixx бренди ҳақида маълумот\nKixx 2005 йилдан бери илғор мойлаш материалларини етказиб берган ҳолда, автомобиллар инновациялари соҳасида етакчилар қаторидаги ўрнини сақлаб келмоқда ва мижозларнинг барча талабларига жавоб берувчи 180 га яқин турдаги маҳсулотларни таклиф этмоқда. Kixx маҳсулотлари Инчхондаги энг замонавий ишлаб чиқариш мажмуасида тайёрланиб, мажмуа кунига 9000 баррель ва йилига 8000 тонна мойлаш материалларини ишлаб чиқариш қувватига эга. «Korea First Brand Award 2020» мукофоти доирасида Kixx компанияси мойлаш материаллари тоифасида 1-рақамли Корея бренди деб тан олинди.\n«GS Caltex» компанияси ҳақида\n«GS Caltex» корпорацияси 1967 йилда Жанубий Кореяда ташкил этилган бўлиб, Chevron U.S.A ва «GS Group» компанияларининг 50/50 улушли қўшма корхонасидир ва хом нефть ва нефть маҳсулотларининг экспортида муҳим ўрин эгаллайди. Компания йириклиги бўйича дунёда 4 ўринда турувчи нефтни қайта ишлаш заводига эга бўлиб, заводнинг қуввати суткасига 800 000 баррелни ташкил қилади. 2020 йил ҳолатига «GS Caltex» дунёнинг 11 мамлакатида ўз офисларига эга ва 63 та давлатга экспортни амалга ошириб келмоқда.\n«GS Caltex» компанияси ва Kixx бренди ҳақидаги янада батафсил маълумот сайтда тақдим этилган: https://www.kixxlube.ru.


Главная / Жамият / Мардикор аёлар– дарбадар аёл\nanvarj63 21.05.2019\tЖамият, Иқтисодиёт Comments Off on Мардикор аёлар– дарбадар аёл 154 Показы\nТошкент шаҳрининг турли нуқталаридаги мардикор бозорларида эркаклар билан бир қаторда иш берувчиларни кутаётган аёлларни ҳам кўрамиз. Бундай манзара кўп йиллардан буён ўзгармай қолмоқда. Ижодий гуруҳимиз билан Тошкент шаҳридаги ноқонуний мардикор бозорларида бўлдик. Қайси нуқтага бормайлик иш берувчилар машинаси эшигига ёпишаётган аёллар сони эркакларникидан кам эмаслигига гувоҳ бўлдик.\nБу аёллар оғир шароитларда ноқонуний фаолият билан шуғулланишларига нималар сабаб бўляпти? Фақат ишсизликми?\nМасалага чуқурроқ назар ташлайдиган бўлсак, муаммонинг бошқа томонлари ҳам борлигини кўрамиз.\nТошкент вилояти Оққўрғон туманида туғилган Замира Мамадалиевна Сулаймонова деярли 20 йилдан буён мардикор аёллар бозорида ишлайди.\n«Ўқимаганим туфайли фермерларнинг ерини чопиқ қиламан, пахта ва буғдой етиштиришда ёрдамлашаман. Иш ҳақи ўрнига 10-15 сотих ер беришади. Ўша ерга ловия экиб кун кўраман. Ўтган йили бир фермернинг икки гектар ерини чопиқ қилиб, эвазига ижарага берган ерига ловия экдим. Аммо сув кам бўлгани сабабли атиги 400 минг сўм даромад олдим. Қилган харажатим ҳам қопланмади. Ҳозир 55 ёшдаман. 10 ёшли фарзандим бор. Ўзим фарзанд кўролмаганим сабабли уни асраб олганман. Нафақа пулим 193 минг сўм. Бу пул ейиш-ичишга ҳам етмаяпти. Камига уй-жой масаласи қийнаб юборди. Наманганга турмушга чиққаним сабабли пропискам Наманганда. Турмуш ўртоғим билан ажрашганмиз. Шунинг учун уёққа боролмайман. Тошкентда эса пропискага қўйишмаяпти. Аросатда қолдим. Шу муаммоларим юзасидан ўтган йили Хотин-қизлар қўмитасига мурожаат қилгандим. Арзимни эшитиб, жўнатиб юборишди. Бироздан кейин хат келди. Хат мазмунига тушунолмадим», дейди у.\nМардикор аёллар бозорида мактаб ёшидаги қизлардан тортиб, пенсия ёшидаги аёлларгача учратиш мумкин. Турли муаммолар сабаб оналар мактаб ёки коллежда дарсда ўтириши керак бўлган қизларини ҳам мардикор бозорларига олиб чиқишяпти. Бу ҳолатга ўқув муассасалари маъмурияти нима дейди? Мактаб ёшидаги қизлардан бу саволга жавоб олмоқчи бўлдик. Лекин улар жавоб беришдан бош тортишди. Ота-она ўзи ташаббускор бўлган бундай ҳолатларда ўқув муассасалари заифлик қилади, албатта.\nКузатувлар давомида мардикор аёллар уч тоифага бўлинишига гувоҳ бўлдик. Биринчи тоифа чиндан ҳам қийналган, ҳар қандай ишдан бош тортмай, ҳалол меҳнат қиладиган аёллар, иккинчи тоифа маълум маънода дангасалик, боқимандаликка ўрганиб қолганлар. Бу тоифа вакиллари ишсизлик ва бошқа муаммоларни рўкач қилишади. Маълум бўлишича, уларга ўзлари истиқомат қилаётган ҳудуддан иш топиб берилиши ваъда қилинса ҳам шаҳарда мардикорлик қилишни маъқул кўришади.\n«Хотин-қизлар қўмитаси ва унинг ҳудудий бўлимлари томонидан мавсумий ишлар билан шуғулланадиган аёллар учун сайёр қабуллар ташкил этилган. Аёлларнинг ўз яшаш жойларида бандлигини таъминлаш учун мавсумий пилла қурти боқиш, фермер хўжаликларидаги боғдорчилик, полизчилик ва иссиқхоналарда ишлаш кабиларга йўналтирилади. Масалан, Ўзбекистон Республикаси Президентининг 2856-сонли қарорига мувофиқ, пилла қуртини бир ой парвариш қилган хотин-қизларга 1 йиллик меҳнат стажи берилади. Шунингдек, хотин-қизларни «устоз-шогирд» тизими доирасида оилавий касаначиликни ривожлантиришга жалб қилиш орқали касб эгаллашлари борасида, томорқадан унумли фойдаланиш орқали ҳам даромад қилиш усуллари бўйича жойларда қисқа ўқув курслари орқали истаги бор аёлларга ўқув жараёнлари ташкил қилинмоқда. Лекин шуни эътиборга олиш керакки, баъзи бир аёллар таклиф этилган ишларда ишлашни хоҳламайдилар. Бу албатта уларнинг ҳуқуқлари. Биз аёлларга мавжуд иш ўринларидан иш таклиф қиламиз. Иш топиш истагидаги аёллар қўмитага ва унинг ҳудудий бўлимларига мурожаат қилишлари мумкин. Қўмитанинг 1146 ишонч телефонига мурожаат қилса ҳам бўлади», дейди Ўзбекистон Хотин-қизлар қўмитаси бўлим бошлиғи Гуллола Исакова.\nУчинчи тоифа эса, афсуски, мардикорликни ниқоб қилиб, фоҳишалик билан шуғулланаётган аёллардир. Тасвирга олиш жараёнида мардикорлар бозорларида бундай аёллар ҳам кам эмаслигини кўрдик. Энг ачинарлиси, бундай жойлардаги носоғлом муҳит, жаргонларга бой сўзлашув услуби онаси билан мардикорлик қилишга чиққан ёш қизлар тарбиясига салбий таъсир кўрсатяпти.\n«Мардикор аёллар орасида бузуқлик билан шуғулланувчилар ҳам кўп. Туғиб-туғиб ташлаб ҳам кетишяпти. Айниқса, ёш қизлар орасида бузуқлик жуда кўпайган. Кўриб ёқа ушлайман. Шунинг учун милиция ходимлари бизни доим назорат қилади. Бозор тепасига камера ҳам ўрнатилган. Биз тўғри ва ҳалол ишласак, ҳеч қандай муаммо бўлмайди», дейди Замира Сулаймонова.\nМуаммо сабабларини излаш жараёнида Тошкент шаҳридаги учта ноқонуний мардикор бозорида бўлдик. Булар Тошкент тумани Келес даҳаси, Ибн Сино мавзеси катта ҳалқа йўли, Бектемир тумани Қўйлиқ бозори ҳудудларида жойлашган мардикор бозорлари. Ибн Сино мавзеси катта ҳалқа йўли ҳудудидаги ноқонуний мардикор бозорида фақат эркаклар иш кутиб туриши, қолган икки ҳудуддаги бозорларда мардикорликка даъвогар аёллар ҳам кўпчиликни ташкил қилишини кўрдик.\n«Ҳар куни тахминан 50 нафар аёл бўлиб бозорда тўпланамиз. Йиғим-терим мавсумида 70-80 нафаргача етамиз», дейди аёллардан бири.\nБу ҳолатлар мамлакатда ишсизлик муаммоси ҳали ҳам долзарблигича қолаётганини кўрсатади. Мардикор аёлларни доимий иш билан таъминлаш борасида қилинаётган ишлар юзасидан берган саволларимизга Меҳнат вазирлигидан жавоб ололмадик.\nАксар ҳолатларда мардикорлик қилаётган аёлларнинг турмуш ўртоғи рўзғор хуржунини нозик жинс вакилларига топшириб қўйишган. Улар ўз рафиқаларидан ташқари фарзандларини ҳам ишлашга мажбур қилишяпти.\nКўп йиллардан буён мардикорчилик билан шуғулланаётган Ойгул Исматова бу муаммони ўз ҳаёти мисолида очиб беришга ҳаракат қилди. Бухородан Тошкентга келиб мардикорчилик қиладиган бу аёл камера қаршисида ўзининг бошидан кечирганларини сўзлаб берди.\n«Бухоро вилояти, Ғиждувон туманида яшайман. Оғир ижтимоий ҳолатим туфайли иш топишда ёрдам беришларини сўраб, маҳаллага мурожаат қилганман. «Ўз кунингни ўзинг кўр», дейишган. Яшайдиган жойимда иш йўқ. Иш бўлса ҳам ойлик 300-400 минг сўм атрофида. Бу эса ҳеч нарсага етмайди. Катта шаҳарда мардикорлик қилиб ойига тахминан 1,5 млн сўмгача топаман. Мардикорлик қилиш ҳам қийин бўлиб қолди. Милиция ходимлари ҳоли жонимизга қўйишмайди. Прописканг йўқ дейишади. Вақтинчалик рўйхатдан ўтишга ҳам пул кетади. Топган пулимни қайсисига етказаман?\nЭрим ишламайди. 11 синфда ўқийдиган қизим билан ишлаймиз. Бир куни уйга келсам, қизимни ишга чиқмагани учун ўласи қилиб урибди. Ахир эркак-ку! Нега ишламайди?! Мен қанча қийналиб пул топиб келаман. У эса пулларимни ароққа сарфлайди. Ажрашаман десам, пичоқ ўқталиб, қўрқитади. Одамзод ҳайвонни циркда томоша қўйишга ўргатар экан-у, унинг ўзига ниманидир ўргатиш жуда қийин экан», дейди бу аёл.\n«Ориятимиз, виждонимиз сусайиб бораётгани – мардикор аёллар. Биз авлиёларнинг авлодларимиз. Бизга бу нарса ор, уят. Хотинимизни кўчага чиқариб, мардикор қилишдан ўлганимиз афзал».\nФозил қори Ёсин ўғли бу мавзуда гапирганига ҳам кўп йиллар бўлди. Бу вақт ичида мардикор аёллар ҳақида кўплаб мақолалар эълон қилинди. Аммо ҳолат ўша-ўша. Аёлларнинг кўпчилиги масъулиятсиз эркаклар туфайли шу кўйга тушишган.\nМуаммони бартараф этиш учун маҳалла, ўқув муассасалари, жамият ва энг муҳими оила ишлаши керак. Ўзи ишламай, аёли мардикорлик қилишига қўйиб берган, оилага масъулиятсиз қарайдиган эркаклар бор экан, мавзу долзарблигича қолаверади.\nПред. Энг кам иш ҳақи миқдори ўрнига янги тизим жорий этилади\nСледующая Синиши қийин бўлаётган «тизим»: Паст Дарғомдаги оила нега танловда харид қилган ерида тадбиркорликни йўлга қўя олмаяпти?


Qalampir.uz - Ravon Nexia’нинг Россия бозорида сотувга чиқмай туриб нархлари ошди\n18:43, 11.08.2016 Технология\nRavon Nexia Chevralet Aveo седанининг такомиллаштирилган варианти ҳисобланади.\nРоссия бозорида ҳали сотувга чиқмаган Ravon Nexia автомобилининг нархи кўтарилди. Бу ҳақда “Wroom.ru” ёзмоқда.\nТеглар:Chevrolet Sonic Chevrolet Chevrolet Aveo General Motors Nexia Ravon Nexia\n“Савдо ва хавфсизлик” танловига 1800дан ортиқ тадбиркордан ариза келиб тушди\nЎзбекистонда Chevrolet автомобилларидан бирини ишлаб чиқариш тўхтатилди\n10:40, 23.04.2018 10 871\nСамарқандда ЙТҲ. 8 киши фожиали ҳалок бўлди\n17:21, 08.04.2018 7 237\nҚорақалпоғистонлик спортчи 79 кунда иккита автомобиль эгасига айланди\n14:29, 07.03.2018 2 612\nЖиззахлик фермер Президентдан совға олди\n13:24, 07.03.2018 1 872\n15:36, 31.01.2018 4 777